Gagal Lagi Permohonan Google Adsense

Awal pagi hari ni dapat berita yang mendukacitakan hati ini. Bukan hari ni je dapat berita sedih, setiap kali buat
permohonan google adsense mesti gagal
. Rasanya nak dekat sepuluh kali juga Fiza mohon dan kali ini masih juga gagal.

Sebab-sebab gagal permohonan adsense
 telah diberitahu dalam email. Alasan yang sama juga setiap kali dapat email sedangkan Fiza dah perbetulkan segala apa yang telah diberitahu. Masih juga gagal??? Siapa yang tak kecewa kalau usaha selama ini gagal.

Usaha mencari maklumat melalui google "
Cara Untuk Lulus Adsense
" semuanya memberikan tips yang sama. Dan dah tentu Fiza cuba semua tips yang dikongsikan. Ada juga Fiza bertanya pada otai-otai blogger tapi masih kecewa juga sebab belum berhasil juga. Nak tanya mereka lagi macam segan. Jarang orang nak bagi ilmu percuma. Tapi Fiza berterima kasih pada mereka yang berikan tunjuk ajar dan ilmu dengan percuma. Cumanya mungkin belum ada rezeki Fiza bersama adsense lagi. Mungkin akan datang dia akan datang juga agaknya lah.

Buat masa ni Blog Fiza sedang berpantang tanpa iklan nuffnang dan iklan innity yang dua-dua pun sendu sampai sekarang. Kalau tak letak, takde income. Kalau letak earnings tak jalan pun tak mendatangkan faedah juga. Serba salah dibuatnya.

Cemburu tau tengok rakan blogger lain berjaya bila mohon adsense. Boleh kongsikan tips tak? Setakat ni Fiza dah buang iklan, dah revert to draft mana-mana entri yang berkaitan dengan giveaway, yang banyak gambar, yang tak cukup perkataan, yang ada gambar dan link download. Sampai ada error 404 banyak dalam webmaster tools dashboard. Hari-hari kena clearkan.

Tak cukup dengan itu, setiap entri Fiza usahakan
tulis lebih dari 300 patah perkataan
 dan letak 2-3 keping gambar sahaja. Apa lagi yang tidak Fiza usahakan? Traffik blog okay je takde masalah. Adakah artikel masih tidak berkualiti lagi?

Eh, bukan itu saja masalahnya. Siap ada pakej tak boleh letak iklan google adsense di layout blog. Keluar error "
Could not save earnings setting
"dan bila add iklan secara manual keluar pula "
Please correct the errors on this form
".Dah macamana nak selesaikan masalah ni?

Semasa mohon adsense kena letak iklan dulu dalam blog kan? Ke selepas approve baru letak iklan tu? Fiza pun dah confused sebab banyak sangat pemahaman dari hasil cariaan google tu. Tak tahu nak rujuk mana satu. Kalau ada yang otai adsense yang sudi membantu, Fiza alu-alukan sangat komen kat bawah ni. Jasa anda amatlah dihargai. Tak nak kecewa dah. Andai kata di kecewakan lagi, masih tetap juga usaha. Tapi kalau dah berpuluh kali usaha, terpaksalah mengaku kalah. Anggap sahaja bukan rezeki.


Hati-Hati Membeli Buah Kurma

Kredit foto : facebook

Kurma dan bulan Ramadhan berpisah tiada. Saat tiba bulan ramadhan, saat itu lah muncul iklan-iklan buah kurma yang ada di pasaran. Nak disebutkan di sini memang ada bermacam-macam jenama dan
pelbagai jenis kurma
. Baru-baru ni
tular di laman sosial gambar kurma yang mengandungi telur lipas
. Bagus juga mereka berkongsi cerita, dengan cara ini membuatkan
ramai pembeli lebih berhati-hati dalam membeli buah kurma
 menjelang ramadhan beberapa hari lagi.

Ini salah satu sebab kenapa Fiza tak memilih untuk membeli kurma dalam kotak samada di bungkus rapi atau tidak. Apa yang Fiza pernah lihat kalau di pasaraya ada buah kurma yang
jenis berkotak mudah di buka tanpa pita pelekat
. Yang tanpa pelekat ni, kebanyakkannya pembeli akan buka sebab nak tengok jenis dan keadaan buah kurma tersebut. Ada yang cuba merasa dan ada juga yang buka sekadar untuk melihat jenis kurma. Bila kejadian ini terjadi, adakah kau orang akan membeli kurma tersebut? Jawapan Fiza memang tak lah. Di khuatiri kurang bersih setelah dibuka ditutup oleh orang ramai dan
berkemungkinan juga serangga lain mudah masuk
. Cuba bayangkan jika di simpan dalam stor, tidak mustahil lipas boleh bersarang dalam kotak.

Itu kisah yang jenis kotak tanpa pita pelekat. Yang dengan berpelekat pula lain kisahnya. Kisahnya tak seteruk yang tanpa pelekat. Bagi yang berpelekat rapi ni, lebih yakin untuk dibeli tapi kena pastikan tarikh yang terdapat di kotak. Biasanya akan
ada tarikh di keluarkan dan juga tarikh luput
. Pastikan juga keadaan kotak bersih tanpa habuk. Bukan apa, di khuatiri mereka jual stok yang lama. Kalau stok lama, memang ada potensi lah untuk berkulat atau di masuki serangga
jika tidak di simpan dengan cara yang betul dan di tempat yang bersih
.

Sememangnya yang dijual dalam kotak di pasaraya lebih murah tapi sanggup ke nak makan kurma beserta telur lipas? Bukan nak kata semua yang dalam kotak tu kotor dan ada lipas. Jangan finah atau kecam ye. Cuma nak ingatkan kita semua supaya
lebih memilih buah kurma dengan berhati-hati agar tidak makan benda yang kotor dan tidak rugi membeli
. Apa salahnya saling mengingati. Kalau dapat penyakit lain, kita juga yang susah nanti kalau tak menjaga pemakanan kita.

Hakikatnya kurma yang di jual bukan semuanya bersih ye. Fiza pernah terbaca dalam satu artikel yang
sebaiknya basuh kurma terlebih dahulu sebelum makan
 sebab kita tak tahu bagaimana proses pembungkusan kurma dari awal sehingga di jual. Untuk lebih yakin makan makanan bersih, lebih baik basuh.

Bila ada kes macam ni, Fiza memilih untuk
membeli kurma jenis timbang di kedai buah kurma
. Boleh pilih pelbagai jenis kurma mengikut citarasa. Walaupun jenis timbang ni agak mahal tapi lebih berbaloi membeli. Pastikan juga penjual seorang muslim dan pembersih bukan bangla yang jaga kedai ye.

Tips Memilih Kurma Dalam Kotak

1. Pastikan kotak yang dibungkus kemas dengan pita pelekat.

2. Semak tarikh luput.

Tips Memilih Kurma Jenis Timbang

1. Pastikan kedai bersih

2. Pastikan bekas kurma yang di letakkan bersih dan bertutup

3. Pastikan peniaga seorang muslim yang pembersih

4. Pastikan kurma di ambil dengan menggunakan sarung tangan, plastik atau pencedok yang bersih dan diletakkan dalam bekas yang bersih.

Itu sebahagian tips dari Fiza, ada tips lain kau orang boleh tambah komen di ruang kotak komen di bawah. Kalau dah berhati-hati juga memilih dan membeli kurma tapi dapat juga yang ada telur lipas tu, anggap saja bukan rezeki kita. Yang penting, kita dah usaha memilih yang terbaik daripada tak usaha lansung.

Kadang-kadang mereka yang berniaga hanya fikirkan keuntungan sahaja tak fikir tentang pengguna. Bukan semua peniaga tapi kebanyakkannya begitu. Bulan puasa ramai yang ambil kesempatan ambil untung lebih berniaga tak ikhlas menjual ala kadar sahaja yang penting untung. Sedangkan sepatutnya bulan puasa kita di sepatutnya lebih ikhlas dalam berbuat apa sekalipun. Lagi-lagi berniaga makanan. Banyak sangat kes jual makanan basi, makanan tak habis semalam di jual hari ni. Bukan setakat itu sahaja, berniaga ala kadar makanan tak cukup sifat tapi jual mahal pun ada. Kalau nak disebutkan memang banyak. Harap-harap tahun ni tidaklah begitu. Semoga mereka yang berniaga ikhlas mencari rezeki yang halal. Barulah berkat dan murah rezeki.

Sekadar berkongsi cerita dan pendapat. Tidak berniat untuk menjatuhkan mana-mana perniagaan buah kurma. #jangankecam


Hobbit House (Baan Suan Noi Resort) Khao Yai, Thailand

K
alau dulunya
hobbit house
 sangat terkenal di
New Zealand
 kerana tempat ini merupakan
movie set untuk cerita Lord Of The Rings (LTOR)
. Dah filem nya popular, haruslah tempat ini popular juga. Pada mulanya Fiza ingatkan hobbit house ni menggunakan kesan khas dalam file tapi tidak. Hobbit house ini memang wujud dan diberi nama
The Hobbiton Movie Set
.

Itu namanya di New Zealand tapi sekarang hobbit house juga berada di
Khao Yai, Thailand
 di beri nama
Baan Suan Noi Resort
di mana kau orang boleh menginap di sini. Kiranya di jadikan hotel sebagai tempat penginapan untuk pengunjung. Bukan sekadar untuk melawat atau mengambil gambar sahaja. Malah boleh menginap di sini. Mesti lagi seronok.

Dan semestinya hobbit house ini bukan untuk filem. Tapi mana tahu akan datang ada juga cerita di sini kan. Kata orang, tak perlu pergi jauh ke New Zealand untuk melihat dan rasakan pengalaman di hobbit house, datang ke Thailand je lebih dekat. Tapi pada Fiza, tetap nak rasa suasana di New Zealand dan nak juga datang ke sini. Dua-dua pun nak. Tamak tak? Bab bercuti berjalan ke mana saja kena tamak, dapat lihat suasana di negara orang.

Paling teruja nak masuk hobbit house yang satu ni. Salah satu trademark hobbit house dibina di lereng bukit bawah tanah.  Agaknya kalau masuk dalam ni, boleh bernafas ke tidak ye? Agak menakutkan juga. Ke Fiza seorang je yang paranoid sangat sampai fikir macam tu. Kalau dah sampai sini nak takut apa. Lagi teruja adalah melihat permandangan yang cantik macam ni. Malaysia mana ada. Mungkin satu hari nanti kena buat juga sebagai salah satu daya tarikan percutian menarik di Malaysia. Setuju tak?

Teruja juga nak menginap dalam hobbit house yang comel ni. Memang sakan bergambar kalau dah sampai di
Hobbit House(Baan Suan Noi Resort) Khao Yai, Thailand
 ni. Apatah lagi kalau sampai di The Hobbiton Movie Set lagi sakan agaknya bergambar. Well, jadi macam jakun tu perkara biasa.

Kredit foto : Google

Dah bosan asyik ke Krabi atau tempat lain di Thailand, cuba datang dan menginap di sini pula. Rasakan pengalaman yang lain juga.


Kedai Emas Yang Sudah Tersohor Dan Viral Dalam Dunia Online

Perempuan dan emas berpisah tiada seperti wanita dan kecantikan juga. Walaupun ada perempuan yang tidak berminat dengan emas sekalipun, sekurang-kurangnya mesti ada satu koleksi emas contohnya cincin. Sedia maklum kita tahu nilai emas makin meningkat mahal sampaikan rasa ada yang tidak mampu memilikinya. Tapi disebabkan adanya
emas lelong
 dan
kedai emas murah
 yang menawarkan harga emas yang lebih murah dan mampu dimiliki, emas dapat dimiliki dengan harga yang murah.

Baru-baru ini Fiza ada perasan satu
kedai emas viral Facebook
 yang menjual emas lelong. Sekarang dah menjadi
emas lelong viral di facebook
. Salah satu kedai
emas lelong MAYA
  ataupun
kedai emas online yang boleh dipercayai
. Boleh rambang mata dibuatnya melihat segala koleksi perhiasan emas yang ada.

Design yang cantik-cantik

Kenapa Emas Lelong Jauh Lebih Murah

Emas lelong adalah emas-emas yang dilelong yang tidak ditebus oleh pemilik asalnya setelah habis tempoh pajakan. Akan tetapi  EMAS dari KEDAI EMAS LELONG MAYA ini bukan emas pajak yang tidak ditebus atau tidak diambil oleh pemilik asal. Semua barang-barang kemas yang ada di kedai
EMAS LELONG MAYA adalah EMAS BARU
.
Fresh
 dari '
oven
' kilang.

Sebenarnya, pemilik KEDAI EMAS LELONG MAYA menamakan nama ini dengan nama EMAS LELONG dengan harapan untuk memberi persepsi/tanggapan kepada org ramai bahawa dengan perkataan LELONG itu menunjukkan harga emas itu lebih murah daripada harga biasa di pasaran.

Sememangnya harga emas yang kedai emas lelong jual adalah sangat-sangat murah berbanding harga pasaran emas semasa di luar sana. Harga emas semasa hari ini RM190/gm. Tetapi kedai emas lelong hanya menjual RM169.8/gm. Murah kan?

Kebaikan Membeli Emas Lelong

Emas lelong dikatakan 10% lebih murah dari harga emas di pasaran dan tiada lansung kos upah.

Emas tetap emas dan tetap berharga sepanjang zaman. Dengan membeli emas lelong ketika murah dan jual ketika harga tinggi dapat memberikan keuntungan.

Disebabkan harga emas semakin meningkat saban hari, membeli emas bukan sekadar untuk perhiasan. Malah kaum lelaki juga berminat untuk membeli emas untuk simpanan masa depan dan juga untuk keuntungan akan datang.

Tahukah anda?

Pelaburan emas yang terbaik adalah pelaburan emas fizikal. Ianya bermaksud seseorang itu membeli dan menyimpan emas samada dalam bentuk barang kemas / syiling emas / jongkong emas secara fizikal dan bukannya melabur dalam bentuk buku simpanan emas / sijil dan sebagainya.

Jika ada berminat dalam membeli emas ataupun tak tahu
dekat mana

emas murah di Terengganu
, boleh dapatkan emas lelong murah di
kedai emas di Kuala Terengganu
. Bukan sekadar memiliki kedai malah merangkap
kedai online emas
yang ramai pengunjung datang. Kedai emas ini antara
kedai emas lelong yang murah di Kuala Terengganu
.

Kedai emas murah di Kuala Terengganu
 ni sentiasa meriah dengan kedatangan pelanggan yang membeli
emas lelong murah di Terengganu
. Nak melaram dengan perhiasan emas, carilah emas murah di Kuala Terengganu. Semua jenis ada. Murah pun murah. Sekarang ini tengah ada promosi harga lebih murah daripada biasa sempena hari guru yang bakal tiba. Jadi, rebutlah peluang yang ada beli emas. Tak rugi beli emas. Paling menarik di kedai EMAS LELONG MAYA adalah kesemua design emas di kedai ini adalah yang paling TERKINI dan jarang di temui di kedai emas biasa.

Facebook page:
KedaiEmasLELONGMaya

Alamat kedai emas lelong maya

No.105A, Jalan Hiliran,

Chabang Tiga - LOKASI BERHADAPAN PEJABAT POS CHABANG TIGA

21000 Kuala Terengganu

Terengganu

Hotline

012-910 9215

Website

www.kedaiemaslelong.com

Waktu operasi kedai: 10pagi -6petang


Kembara Ke Selatan Malaysia

Perkara paling seronok dalam dunia bila dapat bercuti kembara jelajah sesebuah tempat yang kita teringin sangat nak pergi. Siapa yang tak seronok dan teruja kalau dapat bercuti kan? Sudah tentu semua orang nak bercuti. Ye, kalau boleh dapat bercuti selalu. Tapi disebabkan kekangan masa dan bajet. Kita kena pandai merancang percutian kita. Niat di hati memang teringin nak bercuti di luar Negara. Setakat ini, baru bercuti satu Negara. Tapi niat nak
kembara

jelajah Malaysia
 itu lebih teruja lagi sebenarnya. Tak perlu nak jelajah jauh, jelajah Malaysia sudah cukup. Habiskan dulu kembara satu Malaysia, baru tahu seronok ke tidak.

Apa yang Fiza nak kongsikan di sini, sepanjang bercuti di dalam Malaysia ini paling seronok
kembara ke Selatan Malaysia
 iaitu Kluang, Johor sebab banyak
aktiviti yang mencabar dan menarik
 Fiza dapat buat sepanjang 3 hari 2 malam. Susah nak dapat peluang bercuti dengan melakukan banyak aktiviti. Rasanya macam kena datang ke Kluang semula untuk bercuti sebab banyak lagi aktiviti dan tempat-tempat yang tak sempat nak jelajah. Kena bercuti seminggu baru cukup agaknya lah.

Sepanjang Fiza tinggal di Johor, memang ini kali pertama Fiza jejak kaki di bumi Kluang dan sekaligus bercuti. Untuk 3 hari 2 malam, tidur di hotel yang sama disebabkan lebih mudah tak perlu nak berpindah ke hotel lain. Menginap di hotel yang agak murah tapi tak macam hotel murah. Selesa, kemas dan memang puas hati. Cukup lengkap apa yang tersedia di hotel tersebut. Perkhidmatan pekerja pun sangat bagus. Bila penginapan bagus, secara automatik mood bercuti pun bermula dengan baik. Kalau nak
booking hotel yang lebih murah dan bajet
, sila gunakan perkhidmatan
Traveloka
.

Sebelum bercuti di Kluang, Fiza dan suami sudah rancang jadual bercuti supaya nanti tak buang masa nak mencari tempat atau baru nak merancang nak ke mana. Rugi! Lebih baik merancang awal. Seperti yang di rancang, awal pagi hari pertama kami lakukan aktiviti yang mencabar dengan
mendaki Gunung Lambak, Kluang
 dengan ketinggian 1400m. Ambil masa 4 jam untuk mendaki dan menuruni Gunung Lambak. Melepas keinginan setelah sekian lama berehat melakukan aktiviti mendaki. Banyak lagi Gunung dan bukit dalam Malaysia yang masih belum di tawan.

Sudah penat dengan aktiviti mendaki, terus kembali ke hotel berehat . Selepas makan tengahari, rehat dan solat zohor Bergerak ke
UK Farm Kluang
 untuk satu lagi aktiviti yang menarik mendekati haiwan-haiwan peliharaan di ladang tersebut. Tapi malangnya, aktiviti jelajah ladang tak dapat nak di laksanakan disebabkan masa tidak mencukupi. Itu sebabnya kena datang Kluang lagi di masa akan datang. Tak perlu nak jauh-jauh ke Sabah untuk nikmati suasana ladang yang cantik. Kalau dapat ke Sabah lagi seronok. Masih dalam Malaysia lagi kan.

Disebabkan kepenatan, balik hotel semula untuk berehat lagi dan bersambung esok nya. Hari terakhir di Kluang menjalankan misi mencari makanan sedap di Kluang. Apa lagi yang di cari kalau bukan nasi lemak.
Tak Malaysia lah kalau tak pekena sarapan nasi lemak
 kan. Singgah makan sarapan di tempat yang paling popular di Kluang iaitu
Kluang Rail Coffee
 yang sentiasa ramai orang. Rugi kalau datang tak singgah sini. Menu dia semua sedap-sedap. Rasa nak makan semua menu yang ada. Tapi cukuplah dapat merasa nasi lemak dan roti yang sedap ini. Seterusnya Fiza jalan-jalan cari makan lagi mencari menu lontong tapi sayangnya habis awal. Ini juga salah satu sebab kenapa Fiza kena datang Kluang lagi. Makanan di Kluang sedap-sedap semuanya. Bukan setakat di Kluang sedap. Di seluruh Malaysia makanan semua sedap-sedap.

Muka Bahagia dapat makan nasi lemak. Hanya di Malaysia

Bila perut sudah kenyang dan bertenaga, teruskan aktiviti jelajah Kluang dengan singgah di
Laman Kreatif Kluang
 di mana  ada banyak lukisan dinding yang menarik di sepanjang lorong. Memang seronok melihat semua lukisan yang cantik dan sempat juga bergambar sakan di setiap lukisan yang ada. Lukisan dinding juga sudah menjadi salah satu daya tarikan di setiap negeri dalam Malaysia.

Disebabkan kesuntukan masa untuk balik rumah. Fiza sempat berada di Kluang sampai tengahari dan terus gerak balik rumah. Jadi, masa sangat dengki dengan percutian Fiza. Makanya perlu datang lagi ke Kluang. Ini baru jelajah Kluang belum lagi jelajah
banyak tempat-tempat menarik lagi dalam Malaysia
. Kalau nak di kongsikan percutian dalam Malaysia ini boleh buat satu buku. Boleh masukkan sekali kisah berbulan madu di
Kuantan
, percutian di
Melaka
,
Langkawi
, Kuala Selangor dan banyak lagi.

Sepanjang berada di Kluang semua aktiviti yang dilakukan memerlukan berjalan kaki lebih sikit daripada biasa. Barulah namanya
pengembaraan yang mencabar
. Sebelum bercuti, pastikan rancang dulu perjalanan ye.

Kalau nak bercuti secara percuma yang bernilai RM1000, cepat cepat sertai
#MyTravelAdventure
sekarang dan bakal tamat pada 15 Mei 2017. Terbuka untuk semua blogger. Nak menang? Kena patuhi semua syarat-syarat yang di tetapkan.

Malaysia is Awesome


Udang Campur Kacang Panjang Goreng Berlada

Bulan Puasa, Fiza memilih untuk masak makanan yang ringkas dan mudah nak di sediakan. Biasanya kalau masakan yang mudah dan ringkas ni setengah jam sebelum berbuka baru masak sebab suka makan makanan yang panas-panas baru lah rasa nikmatnya makanan. Tapi tengok juga jenis menu nak di masak tu. Kalau jenis menu yang leceh sikit kenalah masak awal. Tapi kalau jenis tumis-tumis sikit, campak-campak dah siap masak 5 minit sebelum berbuka pun sempat lagi nak masak.

Ye, lain orang lain citarasa. Lain cara hidup lain juga caranya. Jadi surirumah kalau fikirkan bab masak ni hari-hari pun boleh buat pening kepala memikirkan nak masak apa setiap hari. Salah satu
menu yang ringkas, cepat dan mudah
 ialah masak
udang campur kacang panjang goreng berlada
. Senang
menu 2 in 1
. Menu utama dengan sayur sekali. Jimat tenaga dah nak masak lauk lain. Ada lauk macam ni pun dah sedap untuk bersantap.

Bahan-Bahan

Udang

kacang panjang

2 biji bawang merah

2 ulas bawang putih

Beberapa tangkai cili api

1/2 inci kunyit hidup

2 sudu minyak masak

garam

Cara Masak

1. Kisar bawang merah, bawang putih, cili api dan kunyit hidup. Kalau malas nak blend, potong hiris kecil-kecil pun boleh.

2. Panaskan minyak dan tumis bahan yang telah di kisar tadi sehingga sedikit garing.

3. Masukkan udang yang telah dibasuh bersih dan biarkan masak

4. Bila udang hampir masak, masukkan kacang panjang yang telah dipotong serong. Kalau tak nak potong, nak patah² kan pun boleh.

5. Kemudian masukkan garam secukup rasa dan kacau rata. Biarkan masak seketika.

Kalau ikut cara Fiza masak, kacang panjang tu Fiza masak sekejap je sebab lebih suka makan kacang panjang rangup². Kalau layu sangat hilang khasiat pula. Udang pula sejenis makanan laut yang cepat masak. Jadi, sekejap sangat masak udang campur kacang panjang berlada ni. Macam Fiza cakaplah tadi, 5 minit sebelum berbuka pun sempat lagi. Tapi dengan syarat semua bahan dah siap sedialah. Kalau rasa nak makan panas-panas masa berbuka. Siapkan bahan dulu, lagi 10 minit nak berbuka tu baru masak. Ini antara menu yang Fiza rajin masak kalau nak cepat masak dan dalam masa yang sama menu tu sedap.


Menu Sahur Yang Mudah dan Ringkas

Alhamdulillah, syukur masih di beri kesempatan bertemu hari ketiga di dalam bulan Ramadhan. Macam mana puasa kau orang semua? Harap-harap masing-masing terus tabah dan bersabar di dalam bulan Ramadhan walau apa pun cabaran yang di hadapi.

Syukur juga di awal bulan Ramadhan cuaca baik-baik sahaja. Kurang sikit dugaan berpuasa bila cuaca agak sejuk. Apa yang meriah di bulan puasa ni ramai yang berkongsi
menu berbuka dan sahur
. Dugaan betul bila tengok makanan sedap-sedap.
Well
, itu semua dugaan berpuasa. Jangan salahkan orang lain kalau diri sendiri tak mampu nak hadapi dugaan berpuasa. Betul tak?

Persiapan menu berbuka dan bersahur
Fiza dan suami biasanya
menu masakan yang mudah dan ringkas
 je. Memandangkan berdua sahaja, jadi tak perlu lah nak beria sangat buat macam-macam sebab nanti membazir. Pencuci mulut/pemanis makan kurma je dah memadai. Kalau rajin sikit malam-malam tu buat puding
caramel
.

Untuk berbuka Fiza hanya siapkan satu menu utama dan sayur cuma berulamkan timun dan sambal belacan. Lagi 10 minit nak berbuka sempat masak lagi tau. Satu lauk je memang sempatlah. Itupun masak untuk berbuka sahaja. Masak pun kuantiti cukup untuk 2 orang dan
of course
 tak kan membazir.

Untuk menu sahur, Fiza tak makan menu yang sama berbuka tadi. Mesti masak makanan baru, baru tak jemu nak makan. Untuk menu sahur pun Fiza sediakan menu sahur yang mudah dan ringkas. Nak bersahur perlu bangun awal untuk sediakan makanan dan juga ambil masa untuk makan. Bila dah ada
menu ringkas
, kalau bangun lambat masih lagi sempat nak bersahur.

Antara
menu sahur yang mudah dan ringkas serta jimat masa
.

1. Overnight Oats

Overnight oats
menu sahur yang mudah untuk di sediakan. Perlu siapkan malam sebelum sahur. Sebelum tidur tu, kau orang siap-siap buat. Esok nak sahur, terus boleh makan je. Sangat jimat masa sahur. Menu yang sihat dan terbaik untuk memberikan tenaga ketika berpuasa.

2.
Sandwich
Telur/Tuna

Kalau rajin sikit boleh sediakan
sandwich
 telur tuna. Kalau ikut cara masak Fiza untuk menu yang sihat gunakan roti
wholemeal
 dan goreng telur di tambah dengan tuna
in water
 dalam
non stick pan
. Tak lengkap
sandwich
 tanpa sayur. Jadi, perlu ada salad, timun dan tomato. Lengkapkan
sandwich
dengan sos cili dna juga mayonis. Memang sedap dan seronok dapat menu
fresh
 masa bersahur. Cuma perlu bangun awal sikit la nak kena goreng telur tu. Sayur-sayur tu potong siap-siap malam sebelum tidur dan simpan dalam
tupperware
. Esoknya tinggal susun-susun je dengan roti dan telur.

3. Telur Goreng

Nak masak lauk lain agak leceh. Nak mudah dan ringkas. Masak nasi siap-siap sebelum tidur dan esoknya waktu nak bersahur goreng je telur dan makan bersama kicap. Pun sedap juga.

4. Nasi Goreng

Kalau nak bersahur nasi goreng. Fiza akan masak dahulu sebelum tidur. Masukkan dalam
tupperware
dan simpan dalam peti ais. Waktu nak bersahur, cuma perlu panaskan dalam
microwave
 je. Jimat masa dah tu kan.

Ini antara menu sahur yang biasa Fiza sediakan dimana bagi Fiza mudah untuk disediakan. Lain orang lain kesenangan nak memasak kan. Bergantung juga pada selera orang lain juga kalau family ramai dan bergantung pada banyak mana masa yang ada. Tapi biasa kalau mak-mak kita memang rajin masak lauk waktu bersahur ataupun masak lebih menu berbuka untuk bersahur sekali. Mak memang terbaik bab-bab sediakan makanan ni. Rindu pula zaman berpuasa kecil-kecil dulu.


Nasi Goreng Nasi Ayam

Macam dah lama juga tak update entri menu masakan Fiza ye. Tersibuk tanpa sengaja dengan kerja-kerja lain juga. Kerja apa lagi, kalau bukan menyiapkan
tempahan sampul duit raya hipster
. Blog pun tak berapa nak sempat jengah. Sekadar update entri sehari satu, itupun kalau sempat dan ada idea. Bila tengah takde idea, mood pun automatik mereput gitu je.

Sebelum Fiza membebel panjang lebar, nak ucapkan selamat bercuti untuk semua. Jadilah dapat bercuti sehari. Cuti hari wesak dah disahkan sebagai cuti umum. Jadinya, semua negeri bercuti. Dapat juga berehat sehari. Yang tak bestnya bila cuti sehari waktu tengah minggu. Kalau hari cuti dekat dengan hujung minggu, dah tentulah lebih seronok bercuti panjang.

Hari cuti, macam biasa Fiza tak cuti. Ada je kerja menunggu dah disenaraikan dalam kepala ni ha. Salah satu kerja yang tak pernah cuti adalah memasak. Fiza memang suka memasak daripada membeli di luar kecuali memang waktu makan berada di luar ataupun malas masak. Bila ada kerajinan masak, macam-macam masakan nak di masak.

Semalam tiba-tiba macam teringin makan nasi ayam tapi bahan tak cukup pula. Hentam saja masak tanpa cukup bahan. Ala, bahan yang takde cuma timun dan daun sup je pun. Walaupun tanpa dua bahan pun tetap tidak sempurna kan. Tapi masih sedap!

Tengahari dah makan menu nasi ayam. Makan malam pula Fiza ubah menu menjadi
nasi goreng nasi ayam.
 Lebihan nasi ayam dan ayam goreng madu tu Fiza buat nasi goreng. Caranya dengan masak nasi goreng kemudian campurkan dengan ayam goreng madu nasi ayam tu yang dah di potong kecil-kecil. Gaulkan bersama nasi goreng dalam kuali.  Rasanya dia memang super sedap. Cara tu lebih sedap berbanding hanya letakkan ayam goreng madu bergitu je.

Nasi goreng pedas dan di tambah ayam goreng madu memang kombinasi yang terbaik. Seriously sangat sedap. Tak percaya, sila cuba. Biasanya menu makan malam Fiza dan menu lunch tak sama sebab tu macam jemu kalau makan menu yang sama dalam masa sehari. Sebab tu terfikir nak masak nasi goreng nasi ayam tu. Nasib baik sedap. Kalau tak, tak menjadi la eksperimen masakan Fiza. Kadang-kadang perlu juga cuba sesuatu yang baru. Betul tak?


Persediaan Menjelang Ramadhan. Selamat Berpuasa!

Salam jumaat 29 Syaaban. Hari Terakhir bulan Syaaban dan umat islam bakal bertemu 1 Ramadhan. Malam ni dah bermula rutin solat terawih dan amalan-amalan menambah pahala di bulan Ramadhan yang penuh berkat dan mulia. Jangan hari pertama je masjid dan surau penuh.

Menjelang bulan Ramadhan ni, dalam masa seminggu ni ramai yang dah buat persiapan awal termasuklah persiapan raya
. Perkara biasa lah bila persiapan raya lebih awal daripada persiapan ramadhan. Bulan puasa malas nak bersesak membeli persiapan raya. Bukan setakat shopping mall sesak, beli secara online pun sesak juga. Abang-abang pos laju pun kena sibuk hantar barang sana-sini. Jadi, memang patut buat persiapan raya awal.

Bulan puasa tak perlu susah payah dah kan. Fokus pada bulan puasa je. Menjelang bulan ramadhan juga banyak persiapan dibuat. Yang berniaga Bazaar Ramadhan sudah tentu sibuk dengan urusan stok bahan mentah barang masakan. Tak ketinggalan juga yang tak berniaga, wajib beli bahan masakan untuk bulan puasa.

Rutin Fiza sebelum Ramadhan tiba, settlekan kerja tempahan awal sikit dan cuma ambil tempahan design dan sampul duit raya sikit-sikit bulan puasa nanti. Sediakan bahan masak secukupnya untuk seminggu-seminggu dan sediakan list menu siap-siap untuk sahur dan berbuka. Mudah nak menyediakan stok bahan makanan dan tak pening hari-hari nak masak apa. Semuanya menu ringkas sebab encik suami pun tak cerewet bab makan. Isteri masak apa pun makan je kecuali apa yang dia tak makan lah. Macam biasa masak di rumah dan tidak membeli di Bazaar Ramadhan.

Masak sendiri untuk menu yang sihat dan lebih jimat. Untuk mereka yang sibuk, memang terpaksa ke Bazaar je la kalau takde pilihan.  Hari terakhir bulan Syaaban ni mesti shopping mall dan pasar agak sesak sebab masing-masing buat persiapan beli barang last minit. Lagipun sebab hari ni baru dapat gaji kan. Memang confirm akan sesak. Walau apapun persiapan menjelang Ramadhan, jangan lupa berpuasa. Selamat berpuasa semua untuk umat islam.


Puding Caramel Antara Menu Wajib Bulan Ramadhan

Siapa yang suka sangat puding
caramel
, angkat tangan.
Yes
, kita geng! Fiza memang hantu puding
caramel
. Walaupun suka tapi tak mampu nak makan banyak sebab
caramel
 yang manis. Cuma suka makan dalam kuantiti yang sikit. Maksudnya kalau sehari sepotong puding
caramel
pun boleh. Dengan cara tu, makan hari-hari pun takpe. Eh, tak boleh juga sebab perlu kurangkan manis dalam makanan. Lebihkan manis dalam senyuman takpe.

Puding
caramel
 ni antara menu wajib ada dalam bulan Ramadhan
 sebagai pemanis mulut orang kata. Nak makan puding
caramel
tak perlu tunggu bulan ramadhan pun, boleh je
anytime
 makan. Cumanya bulan ramadhan ni senang nak di beli di mana-mana sebab ramai peniaga bazaar ramadhan jual puding
caramel
. Cuma kena pilih yang mana kena dengan selera aje lah.

Disebabkan Fiza ni bukan sejenis yang suka bersesak pergi Bazaar dan lebih suka masak sendiri. Makanya dengan kerajinan disebabkan teringin nak makan dan kebetulan semalam kakak ipar dan anak buah datang berbuka puasa di rumah, Fiza teruskan misi buat puding
caramel
.

Fiza lebih suka
puding
caramel
 bakar
 daripada kukus sebab
senang nak masak dan lebih sedap tak hanyir bau telur
. Agak leceh nak uruskan pengukus tu. Untuk bakar, gunakan kaedah
Bain Marie
 atau
Steam Bake
 dengan cara letakkan bekas adunan puding ke dalam loyang berisi air. Kalau kurang jelas macamana, sila google perkataan tersebut.

Puding
carame
l bukan setakat sedap, malah senang nak buat dan bahan-bahan pun mudah je. Cara Fiza masak senang je. Tak perlu
mixer
bagai. Gunakan
blender
 dah boleh buat dah. Biasanya Fiza akan guna acuan 4x8 inci je sebab biasa buat sikit je.

Untuk buat kuantiti sikit macam Fiza boleh guna
resepi puding caramel bakar
 ni yang mudah sangat

Bahan-bahan

3 biji telur gred A

3 keping roti putih gardenia

115ml fresh milk ( Fiza gunakan susu fresh milk dalam kotak kecil) atau boleh guna susu cair

Air 1 cawan

5 sudu susu pekat

secubit garam

1 sudu kecil esen vanilla

5 sudu gula pasir

Cara-cara

1. Masukkan semua bahan kecuali gula dalam blender dan blend je. Kemudian ketepikan

2. Untuk buat caramel. Letakkan acuan atas dapur, panaskan dan masukkan gula. Kacau sehingga gula cair keperangan kekuningan. Pastikan tak hangus hangit ye. Kalau tak nanti pahit.

3. Bila dah cair, angkat dan masukkan adunan blend tadi ke dalam loyang caramel kemudian masukkan dalam oven dengan kaedah steam bath. Fiza gunakan suhu 200°C dan bakar selama 45 minit.

4. Dah masak, kikis tepi-tepi puding caramel yang melekat di loyang kemudian terbalikkan puding caramel dalam pinggan. Siap!

Senang kan? Boleh cuba buat untuk pencuci mulut berbuka petang ni. Mungkin ada yang tak suka puding caramel bakar sebab nanti ada kesan hangus pada permukaan. Tapi tak terlalu hangus pada Fiza. Kalau tak suka bakar, boleh guna kaedah kukus macam biasa. Masa memasak pun 45 minit juga. Selamat mencuba.


Sotong Telur Masin

Akhir-akhir semacam dah kurang update entri menu-menu masakan. Ada yang rindu? Mana mungkin kau orang nak rindu, mesti tak suka tengok gambar masakan sebab secara automatiknya akan rasa terliur kan. Hari ni nak update sikit
resepi sotong masak telur masin
.

Resepi diubahsuai daripada
resepi udang goreng butter telur masin
. Cuma bahan utama tu digantikan dengan sotong. Konon nak cuba-cuba buat eksperimen resepi baru sedap ke tidak  kalau menggunakan sotong. Yang biasa kita dengan
ketam telur masin
 dan udang telur masin je.

Bahan-bahan

6 ekor Sotong

1 biji Telur masin

1 sudu besar Minyak zaitun

2 ulas Bawang Putih

1 biji bawang besar

6 biji cili api

1 tangkai cili besar merah

125ml susu full cream ( kalau nak berkuah)

Cara Masak

1. Rebus telur masin kemudian hancur-hancurkan. Ketepikan dahulu.

2. Panaskan minyak dan kemudian tumiskan bawang putih, bawang merah, cili api dan juga cili besar yang telah potong kecil. Dah garing dan naik bau sikit, masukkan telur masin. Kalau kau orang nak jenis berkuah boleh letak susu cair. Kalau tak nak jenis berkuah, tak perlu letak susu cair.

3. Masukkan sotong dan gaul rata. Kemudian biarkan masak dan sedikit kering. Sedia untuk dihidangkan.

Bila dah letak telur masin tak perlu letak garam dah
. Nanti bertambah masin pula. Bila letak telur masin rasa dia semulajadi sedap rasa masin berasa tu. Tak percaya? Silalah masak menu apa-apa tambah telur masing. Di jamin sedap melainkan kalau kau orang tak makan telur masin.

Rasa macam dah terjebak dengan telur masin je sekarang ni. Semua menu masakan nak diletakkan telur masing. Rosak teruk diet Fiza sekarang ni makan tak menentu. Mentang-mentanglah dah kekurangan beberapa inci lemak. Terus lupa nak berdiet eh Puan Fiza? Jangan risau yang penting amalkan minum air masak secukupnya. Minum air masak secukupnya bukan sahaja boleh kurus cepat tapi menjaga kecantikan secara semulajadi gitu.


Tempahan Design Kad Raya Dan Printing Murah

Lagi beberapa hari je lagi nak masuk Ramadhan. Ramai juga dah buat persiapan raya awal macam biasa. Nanti takdelah kelam kabut masa nak raya. Fiza pun buka
tempahan sampul duit raya
, design kad raya dan printing awal. Jadi, nanti bulan puasa Fiza boleh berehat lebih sikit. Bulan puasa macam-macam boleh buat untuk tambah ganjaran pahala. Bila lagi nak rehat sebulan. Kalau ada yang last minit tempah tu tengok keadaan masa dulu. Kalau ada masa percuma, inshaAllah Fiza akan ambil. Tapi kalau dah sibuk sangat terpaksa tolak. Bukan tolak rezeki tapi kalau keadaan tak mengizinkan, tetap tak dapat buat. Betul tak?

Untuk tempahan sampul duit raya hipster masih lagi dibuka. Stok kraft paper pun Fiza dah ambil. Bolehlah Fiza panjangkan lagi masa ambil tempahan sementara masih ada masa sebelum masuk bulan ramadhan. Selain tu, siapa yang nak
tempah design kad raya dan printing
 sekali pun boleh. Boleh print dengan
kuantiti yang sikit dengan harga yang murah
.

Harga 1 side

20 pcs = RM45

30 pcs = RM53

40 pcs = RM58

50 pcs = RM65

60-70 pcs = RM76

80-130 pcs = RM86

140-160 pcs = RM95

170-200 pcs = RM115

210-250 pcs = RM137

260-300pcs = RM156

350 pcs = RM168

400 pcs = RM181

450 pcs = RM201

500 pcs = RM214

Harga 2 side

20 pcs = RM55

30 pcs = RM63

40 pcs = RM71

50 pcs = RM76

60-80 pcs = RM93

90-100 pcs = RM102

110-150 pcs = RM118

160-180 pcs = RM134

190-200 pcs = RM140

210-250 pcs = RM162

260-300 pcs = RM168

310-350 pcs = RM195

400 pcs = RM209

450 pcs = RM232

500 pcs = RM250

Kos penghantaran percuma
 untuk seluruh semenanjung dan untuk
Sabah Sarawak tambah RM5
. Selain percuma kos penghantaran,
percuma juga sampul surat berwarna putih
. Kalau dah ada design sendiri lebih bagus. Tapi kalau kau orang nak tempah design dengan Fiza pun boleh. Tapi harga design lain ye. Harga di atas untuk
kad bersaiz A6
 sahaja. Harap maklum.


Terkini Pageviews 19 Juta Blog Sihatimerahjambu

Selama 8 tahun terjebak dalam dunia blog baru sekarang dapat cecah pageviews
19 juta
. Ye lah, awal-awal dulu mana nak ada pageviews yang tinggi sebab sekadar suka-suka kalau ada masa. Beberapa tahun lepas je baru serius dalam dunia blog ni. Dari situ lah bermulanya peningkatan pageviews blog sihatimerahjambu ni. Syukur masih ada pembaca dan masih ada pencari google yang melekat masuk dalam blog sihatimerahjambu.

Tak sikit tak banyak sekurang-kurangnya ada yang membaca dan ada yang mencari maklumat yang boleh di guna pakai. Sekarang ni pun banyak menulis tentang sesuatu yang bermanfaat. Cuma kadang-kadang mengisi blog dengan entri santai. Dah namanya blog personal, tiada niche tertentu. Jadinya ikut suka nak tulis tentang apa yang di rasakan berguna.

Sekarang juga
perlu menaikkan traffik blog untuk menjana pendapatan daripada blog
. Bila traffik blog dah makin meningkat dan terus meningkat, barulah ada keyakinan orang nak beriklan di blog kita. Memang terpaksa juga jadi gila traffik. Tapi ada kalanya macam tak kisah dah sebab berbalik kepada tujuan asal, berblog kerana minat. Setiap orang lain motifnya kan? Masing-masing juga ada pendapat masing-masing dan
setiap blog ada auranya tersendiri
. Setuju?

Janganlah rasa blog belum cukup hebat dan sebagainya. Semua boleh jadi hebat. Macam Fiza, walaupun tak menonjol boleh di ibaratkan seperti blogger belakang tabir je tapi masih kekalkan momentum berblog. Ada kalanya takde up entri tu maknanya sibuk ataupun tiada idea. Biasalah pasang surut idea dalam berblog. Bila sibuk memang takde masa nak hadap dan bila takde idea memang hadap lama tu tak menghasilkan apa-apa entri pun. Kau orang sedia maklumlah hidup blogger macam mana kan.
Bila
traffik semakin naik itu adalah satu kepuasan
 daripada hasil penulisan kita. Jadikan juga pageviews orang yang dah berjuta-juta tu yang lebih daripada kita
sebagai sumber inspirasi
 untuk mencapai jumlah yang lebih juga. Sila pandang dari sudut positif, jangan asyik nak kecam blogger kerjanya meriak je.
Stay positif
 sebab kau orang pun boleh cuma waktunya cepat atau lambat sahaja dan rezeki masing-masing berbeza.


Viral FaceApp

Selamat pagi semua orang! Haaa jangan liat-liat nak pergi kerja hari ni. Kalau isnin cuti, biasanya hari selasa akan sesibuk macam hari isnin. Setuju tak? Dia punya sibuk macam tak sempat nak rehat. Al-maklumlah cuti lama, kerja pun banyak bertangguh. Bila dah start kerja memang mendapatlah nak siapkan kerja yang tertangguh tu.

Baru-baru ni ramai yang berkongsi perubahan muka daripada muka asal menjadi gambar tua, gambar muda dan gambar bila berlainan jantina dengan menggunakan aplikasi FaceApp. Katanya dah viral pun sekarang. Antara yang ada dalam
FaceApp, muka boleh diubah kepada senyum biasa, senyum lebar, tua, muda, lelaki, dan perempuan
. Untuk dapatkan kulit muka lebih flawless boleh klik "spark".

Daripada tak nak terjebak, akhirnya terjebak sama. Kemain nak tergelak bila muka berubah wajah tua beberapa tahun akan datang. Yang berubah jadi muda macam lebih kurang sekarang je rupanya. Takde beza! Yang muka tua tu kena tambahkan collagen lagi mulai hari ni. Kah kah kah

Kau orang mesti dah cuba dulu kan. Sejak benda ni dah tular di media sosial facebook, instagram dan twitter. Kau orang boleh tengok muka orang lain dengan cari je #FaceApp atau hashtag yang berkaitan. Paling tak menahan bila buat perubahan berlainan jantina tu, memang kena bahan je la.

Kalau kau orang nak tengok perubahan muka sendiri menjadi muda, tua dan lain-lain, Download je aplikasi "FaceApp" dengan percuma di Google Play Store ataupun Apple App Store. Bila dah install dan buka, hanya perlu ambil gambar atau upload gambar yang tersedia ada dalam galleri. Kemudian pilih je perubahan muka yang kau orang mahukan. Semuanya di hujung jari je. Sekelip mata kau berubah.

Untuk dapatkan 4 gambar seperti di atas, kau orang klik je collage dulu kemudian boleh ubah muka pada setiap satu kotak tu. Viral ni bukan sebab apa, sekadar seronok-seronok je tengok perubahan muka. Paling viral yang muka jadi tua itulah. Tak sabar gamaknya nak tengok muka bila jadi tua nanti tapi tak nak jadi tua cepat.


10 Tips Lulus Permohonan Google Adsense

10 Tips Lulus Permohonan Google Adsense |
 Sebenarnya ada banyak tips untuk lulus mohon google adsense hasil dari pembacaan melalui blog-blog yang berkongsi tips tersebut. Dari apa yang Fiza baca, kebanyakkannya berkongsi tips yang lebih kurang sama dan untuk entri ni Fiza akan kongsikan
tips lulus permohonan Google Adsense melalui pengalaman sendiri
.

Untuk pengetahuan semua, Fiza bukan mohon sekali terus dapat. Malah dah
gagal berbelas kali mohon google adsense
, baru sekarang terima berita yang positif dari google adsense. Ada juga blogger yang mohon sekali terus dapat. Bergantung pada blog masing-masing. Syukur masih berpeluang menjana pendapatan melalui google adsense pula. Tak sia-sia blog berpuasa daripada nuffnang dan innity. Setiap kali permohonan Fiza di tolak atas isu-isu di bawah ni.

1. Make sure that your pages have sufficient text – websites that contain mostly images, videos or Flash animations will not be approved.

2. Your content should contain complete sentences and paragraphs, not only headlines.

3. Ensure that your website is fully built and launched before you apply for AdSense – do not apply while your site’s still in a beta or “under construction” phase or only consists of a website template.

4. Place the ad code on a live page of your website. It does not have to be the main page, but test pages that are empty except for the AdSense ad code will not be approved.

5. Provide a clear navigation system for your visitors so that they can easily find all of the sections and pages of your website.

Bila dapat masalah isu yang sama, berkali-kali juga Fiza perbetulkan dan mohon semula. Apa yang Fiza buat untuk selesaikan satu persatu masalah itu, antaranya :

10 Tips Lulus Permohonan Google Adsense

1. Mempunyai teks yang mencukupi dan entri yang berkualiti.

Untuk bahagian ni, Fiza
unpublished segala entri yang kurang 300 patah perkataan
. Jika ada masa, Fiza akan edit semula untuk cukupkan teks lebih daripada 300 patah perkataan.  Bukan sahaja entri yang kurang perkataan, malah e
ntri giveaway, entri yang banyak gambar, entri yang ada video dan animation pun Fiza unpublished
. Memang kerja yang agak leceh. Kata nak lulus, kena lah ada usaha sikit. Pastikan juga
entri berkualiti dengan isi yang memberi maklumat atau memberi kesan kepada pembaca
. Kau orang boleh kaji lagi macamana nak hasilkan entri yang berkualiti sebab definisi entri berkualiti ni Fiza kurang arif.

2. Entri Yang Lengkap

Pastikan blog kau orang mempunyai ayat dan perenggan yang sempurna.
Bukan semata-mata ada tajuk dan gambar sahaja
. Jika ada, unpublished segala entri yang hanya mempunyai gambar sahaja. Contohnya macam entri wordless wednesday.

3. Blog Yang Lengkap.

Pastikan juga blog telah sempurna sebelum mohon google adsense samada dari paparan komputer mahupun versi mobile. Jangan buat sebarang editing ketika proses permohonan.

4. Pastikan Tiada Masalah Untuk Letak Kod Iklan

Untuk mohon google adsense, kau orang akan di minta untuk letakkan kod iklan google adsense ke dalam layout blog untuk pemantauan blog selama mana proses permohonan dibuat. Tapi masa ni, iklan tidak akan muncul, cuma untuk tujuan trace sahaja. Jika kau orang ada masalah untuk letakkan kod iklan, Fiza sarankan kau orang
tukar template blog kepada responsive blog
. Rupanya selama ni gagal mohon google adsense disebabkan template blog yang tidak sesuai. Sebab tu ada masalah untuk letak iklan. Tak hairanlah kalau semua dah dibuat masih gagal, gara-gara masalah template blog sahaja sedangkan masalah lain dah selesai. Menyesal tak tukar template blog awal-awal. Buat rugi beli mahal tapi tak berbaloi. Jadi, buatlah pilihan template blog yang terbaik ye.

5. Pastikan Navigasi Blog Jelas

Untuk selesaikan masalah ini, wajib
ada navigasi yang lengkap dalam blog
. Dan pastikan paparan navigasi komputer selaras dengan dengan paparan mobile. Nak lagi lengkap, kau orang tambah gadget label/ tag untuk memudahkan pembaca mencari apa yang mereka mahukan dalam blog.

Selesai 5 masalah  yang kerap Fiza dapat yang menyebabkan Fiza gagal mohon google adsense selama ini. Untuk tambahan tips yang lain, sila teruskan membaca.

6. Tiada Entri Copy Paste

Jangan
 sesekali atau dua kali atau lebih
ada entri copy paste
. Jika ada, sila unpublished atau edit dengan menggunakan ayat sendiri.

7. Pastikan blog mempunyai About Me, Contact, Disclaimer, Privacy Policy dan Sitemap.

Untuk melengkapkan lagi blog kau orang,
pastikan ada
About Me, Contact, Disclaimer, Privacy Policy dan Sitemap
. Ini untuk menyakinkan pihak google bahawa blog kau orang di yakini dan dipercayai.

8. Tiada Iklan Lain Dalam Blog

Fiza ada terbaca juga yang sebelum mohon google adsense,
jangan letak iklan lain dalam blog
. Kenalah berpantang dari sebarang iklan di blog semasa proses permohonan. Mungkin ini salah satu faktor gagal mohon dek kerana memberi saingan kepada google adsense.

9. Rajin Update Entri Secara Berkala.

Pastikan kau orang seorang blogger yang
rajin update entri secara berkala
, iaitu mengikut aturan dan jadual. Contoh paling bagus sehari sekali atau kalau terlebih rajin 3 kali sehari. Paling malas pun seminggu sekali. Tapi pastikan entri berkualit dan memberi impak kepada pembaca.

10. Blog Berusia 6 bulan

Pastikan blog kau orang telah
berusia 6 bulan ke atas
 dan
mempunyai traffik yang bagus setiap hari
.

Bila dah lengkap semua tips di atas, bolehlah mohon google adsense dengan yakin. Fiza tak beri jaminan 100% kau orang akan lulus dengan mengikut tips melalui pengalaman Fiza. Fiza mohon pun gagal berkali-kali. Akan tetapi, kau orang boleh usaha sebab setiap orang pengalaman dan masalah berbeza setiap kali mohon google adsense. Jika masalah kau orang sama dengan masalah yang pernah Fiza hadapi, boleh rujuk entri  ni untuk selesaikan masalah tersebut. Sekurang-kurangnya perkongsian dari seorang newbie ni sedikit sebanyak dapat membantu juga. Betul tak?

Kepada yang bertanya
tips lulus permohonan google adsense
, ini sahaja yang dapat Fiza kongsikan memadangkan Fiza bukanlah pakar google adsense. Baru nak bermula, akaun pun belum aktif dan iklan pun tak muncul lagi ni. Almaklumlah, saya budak baru belajar. Jika salah, tolong tunjukkan. Apapun, gagal sekali tak bermakna gagal untuk selamanya. Teruskan usaha sampai dapat. Faham? Ikutkan hati dan pengalaman susah payah Fiza, memang Fiza dah putus asa dah. Tapi demi mu google adsense, ku usahakan jua.


Ada Apa Dengan Malam 7 Likur

Bila hari raya semakin dekat, mulalah lagu raya berkumandang di radio dan TV. Tak lupa juga kerap muncul di dinding-dinding facebook. Masa lagu raya muncul juga, masa itu lah mood raya tiba-tiba datang. Mulalah sibuk buat persiapan raya apa yang belum di siapkan lagi. Tak kurang meriahnya mengemas rumah dan menghias rumah dengan pelita dan lampu kelip-kelip. Wahh meriahnya raya masing-masing. Mesti hati dah meronta-ronta nak balik kampung.

Suasana kampung lagi meriah bila tiba musim raya ni. Orang kampung biasanya akan memasang pelita untuk menyinari malam-malam ramadhan menjelang hari raya.
Back to tradisional
 dan mengembalikan nostalgia zaman kanak-kanak beraya di kampung. Mungkin ada yang telah berubah dengan hanya memasang lampu kelip-kelip lebih mudah tak perlu nak isi minyak dan menyalakan api.

Malam 7 Likur

Memasang pelita pada malam hari bulan Ramadhan selalu di kaitkan dengan
malam 7 likur
 di mana malam 7 likur ni adalah
tradisi warisan orang  melayu lama
memasang pelita 10 hari terakhir sebelum sambutan hari raya aidilfirti bertujuan untuk memeriahkan suasana hari raya.
Tiada kaitan lansung dengan Malam Lailatul Qadar
dan
 istilah 7 Likur itu sendiri tidak ada di dalam ajaran islam
.

Kalau di tanya pada Fiza, Fiza lebih sukakan suasana sinaran lampu pelita daripada lampu kelip-kelip sebab bila memasang pelita ni semangat nak berhari raya tu lain macam syoknya. Zaman sekarang pelita dah siap-siap di jual dengan kayu. Hanya perlu cucuk di tanah je. Masukkan minyak dan nyalakan api. Sebatang kalau tak silap Fiza di jual dalam harga RM3, pernah nampak ada jual di Pasaraya Giant pelita macam dalam gambar di atas.

Lampu pelita dalam gambar di atas pun entah ke mana di simpan kat kampung. Sekarang ni guna lampu kelip-kelip je letakkan di sekeliling depan rumah. Rindu nak pasang pelita macam dulu-dulu. Semakin lama semakin tak nampak orang kampung pasang pelita. Yang ada pun beberapa buah rumah je. Ada juga sesetengah tempat mengadakan pertandingan
pelita panjut
. For sure lebih meriah suasana raya mereka tu. Walau macamana sambutan pun, tetap bergembira menyambut hari raya. Hari raya kan hari untuk kita bergembira. Jangan sedih-sedih ye.


Adab Beraya di Rumah Orang

Mesti hari ni semua orang super sibuk siapkan persiapan raya esok. Tak jengah dah blog masing-masing. Selain sibuk dengan persiapan raya esok, mesti sibuk juga upload gambar di media sosial. Betul tak kau orang? Tiba-tiba tak sabar nak berhari raya esok. Nak berkumpul ramai-ramai dan makan segala  menu raya yang sedap-sedap. Haishhh rasa terliur sudah bila sebut menu raya. Sabar, sabar tunggu esok ye.

Teruja macam mana pun sambut raya,
adab beraya di rumah orang kena jaga
juga. Bukan main terjah je bila nak datang beraya. Takde istilah surprise tuan rumah ye. Lainlah kalau dah terbiasa jadi rutin datang rumah sedara pada waktu-waktu tertentu. Antara adab-adab beraya yang perlu kau orang ingat :

1. Beraya pada waktu yang sesuai

Penting sangat beraya pada waktu yang sesuai. Paling
tak berapa gemar kalau tetamu datang waktu maghrib
 atau tak balik-balik sampai tengah malam. Agak-agak lah kan kalau datang waktu maghrib tuan rumah nak berehat dan menunaikan solat  maghrib yang tempoh masanya tak berapa panjang tu.

Elakkan beraya sampai lewat malam
, tuan rumah pun penat nak berehat dan nak tidur. Nak sambung sembang, sila sambung kat kedai kopi esok-esok.

Jika
ada tetamu lain ketika datang beraya, datang beraya di lain masa
 kalau perjalanan dekat. Takut-takut nanti tuan rumah sibuk tak dapat nak melayan semua tetamu yang hadir dengan adil. Dan kalau tetamu yang agak-agak dah lama beraya tu nampak tetamu lain datang, sila-silalah angkat kaki ye. Risau juga kalau ada tetamu yang datang berkecil hati sekiranya tak di layan dengan elok.

Waktu makan tengahari juga tak sesuai sebenarnya untuk beraya. Tiba-tiba tengah menjamu selera makan tengahari, tetamu datang pula. Kalau tak di pelawa segan pula. Nak di pelawa, hidangan cukup-cukup untuk keluarga je. Dah rasa serba salah pula kan. Lainlah kalau kau orag di jemput untuk datang tengahari makan bersama. Tapi kadang-kadang rezeki tetamu yang datang dapatlah makan goreng ke, bihun goreng ke.  Jangan kita sebagai tetamu ni meminta-minta pula.

2. Makan Sebelum Beraya

Nak pergi beraya ke rumah orang, latih diri untuk makan dahulu sebelum beraya. Pergi beraya bukan nak makan besar kat rumah orang ye. Jangan expect yang tuan rumah akan hidangkan kau orang makanan yang banyak. Tak semua rumah ada masak nasi, ketupat, lemang semua tu. Jangan kecewa kalau tuan rumah hanya hidangkan kuih je. Berlaparlah kau orang nanti. Yang ada anak kecil pun, beri makan pada mereka dulu dan sediakan bekal. Takut-takut nanti meragam kalau lambat makan atau lapar. Tak kan nak susahkan tuan rumah sediakan makanan mengikut apa yang anak kita nak.

3. Menjaga Tingkah Laku

Datang beraya rumah orang jangan buat macam rumah sendiri pula. Masuk-masuk terus capai makanan yang ada tanpa dipelawa. Apalah salahnya bertanya khabar dan bersembang dulu dengan tuan rumah. Bila tuan rumah dah pelawa makan, baru lah makan.

4. Beringat Ketika Makan

Makanlah dengan sopan santun jangan buat macam makan di rumah sendiri. Makan sekadar perlu, jangan sampai makan tak ingat orang lain nak makan juga. Jangan makan macam orang kebulur. Sebab tu di ingatkan, makan sikit di rumah sebelum beraya di rumah orang. Kalau makan kuih pun, sekalipun kuih tu sedap jangan pulun hadap sorang sebalang. Berpada-pada ketika makan di rumah orang. Entah-entah kat rumah tu ada sebalang je kuih raya tu, sudahnya habis terus tetamu lain tak merasa. Cukuplah sekadar merasa. Faham?

5. Jaga Percakapan

Percakapan juga perlu di jaga ye kakak-kakak makcik makcik semua. Jangan masuk rumah orang, kau orang komplen dekorasi rumah orang. Langsir warna tak cantiklah, perabot ni tak sesuai lah dan macam-macam lagi yang tak sedap didengar oleh tuan rumah. Itu kan rumah dia, yang kau orang sibuk nak cakap itu ini dah kenapa? Walaupun kenalan rapat atau keluarga sekalipun. Hati tuan rumah perlu di jaga juga kan. Kata datang beraya nak bermaafan juga, kenapa perlu sakitkan hati orang lain. Ye tak? Nak bergurau pun biarlah kena masa dan tempatnya. Takut ada kata-kata yang buat sesama kita terasa pula. Bersembang pun biarlah perkara-perkara yang elok.

6. Elakkan Bergossip

Ini penting ni. Mentang-mentanglah dah lama tak berjumpa, sekali berjumpa macam-macam gossip dikeluarkan. Dah tambah dosa mengumpat pula. Tapi kalau tak bergossip macam tak best pulak kan. Sila cari topik yang sesuai untuk bersembang. That's all.

7. Bantu Tuan Rumah

Jika tuan rumah tinggal sorang, ringankan tangan bantulah tuan rumah sediakan apa yang perlu untuk melayan kita tetamu yang ramai datang beraya. Kesian tuan rumah bertungkus lumus sorang-sorang nak menjamu kita. Lagi-lagi kalau tuan rumah yang telah berusia. Tentu kurang larat nak siapkan semuanya dalam masa yang cepat. Kalau dah makan, basuh pinggan untuk ringankan beban tuan rumah. Kesian kalau kita balik nanti, pinggan bertimbun dalam sinki siapa nak basuh dalam keadaan sorang-sorang tu. Basuh pinggan sikit pun dah memadai dan mengurangkan beban mereka. Mana tahu, tak sempat cuci pinggan lagi tetamu lain pula datang.

8. Pantau Anak-Anak

Jika ada anak kecil, pantaulah anak-anak sebaiknya. Jangan biarkan dia usik barangan tuan rumah, makan bersepah dan berlari-lari. Kalau barang rosak, satu kerja pula nak mengganti. Jika anak masih kecil, jangan biarkan dia makan sendiri. Suaplah mereka supaya tak bersepah. Jenuh juga tuan rumah nak mengemas dan menyapu nanti. Kalau air tumpah, kuah tumpah jadi satu kerja pula tuan rumah nak mengelap. Pantau selagi boleh jangan tak pantau lansung. Didik anak adab bila pergi ke rumah orang.

Jadilah budak baik macam Akiffe ni

9. Jangan Hadap Handphone Je

Tahulah zaman sekarang zaman melekat dengan handphone je. Apalah salahnya lupakan seketika masa bersama handphone tu dan ambil masa  meluangkan masa dengan tuan rumah. Bukannya selalu berjumpa dan dapat bersembang. Nak ambil gambar pun kena beringat. Ini rumah orang kenalah behave sikit ye. Jangan kau bantai selfie sepanjang beraya. Semak juga tuan rumah memandang. Lagi satu jangan meminta-minta password wi-fi. Nyampah!

10. Bersalaman dan Bermaafan

Last but not least, bersalaman dan bermaafan lah sesama kita. Lupakan kisah dendam. Buka buku baru untuk hidup yang lebih tenang. Hari raya hari untuk kita bergembira dan mengeratkan silaturahim. Bersalam pun kena tengok-tengok juga mana yang muhrim mana yang tidak.

Cukuplah 10 je Fiza berikan. Kau orang pun mungkin merasakan benda yang sama macam yang Fiza fikirkan dan mungkin ada yang tak setuju dengan apa yang Fiza kongsikan ini. Apapun mana yang kita boleh elakkan, kita elakkan demi menjaga hubungan baik kita sesama manusia. Kalau ada yang kau orang nak tambah, yang tak puas hati. Sila komen di kotak komen ye. Selamat
hadam adab-adab beraya
 dan selamat berhari semua.


Berjaya Turunkan Bounce Rate Bawah 10%

Sejak bertukar template blog baru ni ada banyak perubahan positif yang Fiza dapat kecuali satu je yang negatif nya iaitu traffik blog melalui dashboard blogger berkurang. Yang lain setakat ni memberikan kesan yang bagus terutamanya dari google analytics. Sebelum bertukar template,
bounce rate
 blog Fiza lebih kurang 80.++ %. Sangatlah tidak bagus untuk kualiti blog sebab kalau boleh kurangkan bawah 40% . Dan apa yang Fiza tahu
bawah 10% lagi terbaik
.

Semakin kecil nilai bounce rate, semakin bagus kualiti blog

Mungkin ada yang tertanya-tanya apakah bounce rate? Fiza pun bukan pakar untuk menjawab soalan tu. Apatah lagi nak bercakap panjang lebar pasal bounce rate. Setakat tahu beberapa maklumat penting hasil dari pembacaan dan berusaha untuk kecilkan nilai bounce rate.

Apakah bounce rate?

Bounce rate adalah peratusan yang di kira dari pengunjung datang ke blog sehinggalah mereka keluar semula dari blog. Sebagai contoh, seorang pengunjung datang ke blog hanya membaca satu entry sahaja, selesai membaca terus tutup dan keluar dari blog tidak membaca entry yang lain yang terdapat dalam blog.

Jika pengunjung suka dengan blog kita, dia akan baca entry yang menarik yang terdapat blog dan tidak hanya membaca satu entry. Dan bila keadaan ini berlaku, nilai peratusan bounce rate dapat dikecilkan dan sekaligus kualiti blog kita semakin bagus. Maksudnya orang suka baca apa yang kita tuliskan ataupun entry yang ditulis menarik perhatian pembaca.

Oleh sebab tu, ada beberapa
cara untuk turunkan nilai bounce rate
.

1.
 Letak related post/Link within
 di bawah setiap entry untuk menarik minat pembaca membaca entry yang berkaitan.

2.
Letak Popular Posts
di sidebar untuk menarik minat pembaca membaca entry yang popular.

3.
Pilih template/design blog yang sesuai
 untuk pengunjung.

4.
Loading blog laju
 lagilah pembaca suka. Kalau lambat loading, tiada pengunjung yang sanggup tunggu.

Ada cara lain juga untuk turunkan nilai bounce rate, tapi ini antara cara senang yang biasa blogger buat. Dalam masa yang sama,
tingkatkan kualiti entry dan penulisan blog
 supaya pengunjung suka membaca dengan apa yang kita kongsikan/tuliskan. Jadi, bila mereka suka baca dah tentulah mereka akan membaca entry yang lain lain juga dalam blog kita. Ini juga adalah satu cara juga untuk turunkan nilai bounce rate. Semakin kecil nilainya bermakna pengunjung merasakan blog tersebut bermanfaat dan ia juga untuk mengetahui sejauh mana blog memberi kepuasan kepada pengunjung. Mesti kau orang nak pengunjung suka datang dan berpuas hati dengan blog kau orang. Betul tak?

Penting ke bounce rate untuk blog?
 Fiza dapati pendapat setiap blogger berbeza. Ada yang kata penting dan ada yang kata tidak. Apa yang dapat Fiza rumuskan, adalah :

Nilai bounce rate blog lebih penting daripada traffik blog.

Nilai bounce rate ini adalah data untuk mengetahui sejauh mana kualiti blog di mata pembaca/pengunjung blog.

Kiraan Bounce Rate

Untuk mengetahui nilai bounce rate, kau orang boleh tengok melalui
google analytics
. Pastikan letak code google analytics dalam blog terlebih dahulu. Setelah itu, boleh lah
semak prestasi blog melalui google analytics
dan pantau nilai bounce rate blog masing-masing.

Alhamdulillah, nilai bounce rate terkecil yang pernah blog Fiza dapat setelah membuat beberapa perubahan dalam blog seperti yang Fiza dah beritahu tadi.
Berjaya turunkan bounce rate bawah 10%
. Kalau tak, punyalah susah nak turunkan daripada 80% sebelum ini.


Biskut Raya Ulat Yang Popular Viral 2017

Semangat masing-masing buat kuih raya menjelang beberapa hari nak raya ni. Yang menjual kuih raya tak kurang meriahnya juga. Fiza je yang belum mulakan enjin lagi nak buat kuih raya ke tidak tahun ni. Dalam masih berfikir mencari
resepi kuih raya mudah-mudah
, jumpalah
resepi biskut raya ulat
 yang sedang
viral dan popular
tak semena-mena. Ramai yang dah cuba buat biskut ulat ni. Ada yang hijau, ada yang kuning dan yang berwarna warni pun ada.

Disebabkan ramai yang berkongsi gambar dan resepi. Jadi macam bersemangat nak mencuba pula buat biskut ulat ni. Pada mulanya tengok rasa macam geli pun ada. Kali kedua pandang nampak comel pula. Katanya adunan kuih rupa ulat beluncas ni seperti adunan kuih makmur. Jadi, kalau kau orang dah biasa buat kuih makmur, cuba tukar rupa kuih makmur yang biasa jadi rupa kuih ulat ni. Nampak kelainan seperti kuih baru, padahal rasa yang sama je.

Kredit foto : Hannanny Photography

Resepi Mudah
Biskut Ulat
 Viral

Bahan-bahan Biskut Raya Ulat

3 1/2 cawan tepung jagung

1/2 cawan tepung kastard

1/2 cawan susu pekat manis

1 cawan buttercup

1 penutup esen vanilla

1 penutup pewarna (ikut warna apa yang kau orang suka)

Chocolate chip

Cara-cara membuat Biskut Raya Ulat

1. Satukan dan gaul rata tepung jagung, tepung kastard dan buttercup sehingga sebati.

*
 Perhatian : Jangan gaul terlalu lama sangat nanti dah bakar ulat tu jadi kembang setaman.

2. Masukkan susu pekat dan esen vanilla. Kemudian gaul lagi untuk lebih sebati.

3. Letakkan  pewarna yang kau orang suka.

4. Uli doh pakai tangan dan buat bentuk jadi ulat. Untuk hasilkan corak bergaris tu, gunakan  pisau tajam atau garpu.Letak hiasan dekat ulat tadi baru berseri.

5. Bakar pada suhu 60-70 degree celcius.Guna api bawah sahaja.

Cara nak buat biskut ulat ni pun mudah je kan. Nanti bolehlah cuba buat. Agak-agak laris ke tidak biskut raya ulat ni nanti? Ada yang geli nak makan? Mungkin geli tengok tapi bila dah makan, confirm nak lagi. Ye tak? Sempat lagi nak buat ni. Selamat mencuba.

Sumber resepi : duniafarisya


Bulan Jun Yang Di Nantikan

Hai Jun! Semangat nak berjumpa bulan Jun tahun ni. Akan datang, macam-macam akan berlaku dalam bulan Jun nanti. Sedia maklum kita sedang menunaikan ibadah puasa dan pada hujung bulan jun nanti
Hari Raya Aidilfitri yang dinantikan
 oleh mereka yang berpuasa di dalam bulan ramadhan. Lepas hari raya pertama boleh tunaikan ibadah puasa enam pula.

Selain hari raya yang di nantikan, Fiza juga menantikan penghujung Jun
hari jadi encik suam
i. Boleh sambut masa raya nanti mesti lagi meriah. Dalam bulan Jun bulan yang istimewa tahun ni sebab dalam bulan Ramadhan mengikut tahun Islam. Jadi, bulan ramadhan yang mulia ni bolehlah kita semua umat islam menghayati ramadhan yang mulia penuh barakah. Tambahkan amalan apa yang patut.

Bulan Jun, target Fiza untuk blog masih samar-samar lagi.
Misi bulan Jun nak perbaiki traffik blog
makin meningkat. Bulan puasa agak jarang
update blog
 disebabkan kekangan masa dan idea. Tambah pula traffik blog sedang merosot gara-gara tukar
template blog
. Ada yang perasan tak blog Fiza dah berubah? Okay ke tidak? Lebih kurang dengan
template
 sebelum ni
simple
 je cuma lain sikit. Macam biasa Fiza gunakan
template responsive
 dan mesra
SEO online
 je. Bila beli
template online
 hanya perlu
edit
apa yang perlu. Kalau buat sendiri memang tak cukup masa nak hadap
blog
.

Sekarang sibuk dengan tempahan sampul duit raya dan tempahan design. Fiza ambil tempahan yang Fiza rasa sempat nak buat. Untuk tempahan sampul duit raya akan tutup tak lama lagi sebab pos laju pun akan tutup 2 minggu sebelum raya katanya. Jadi, kalau nak tempah silalah tempah awal ye. Nanti kecewa, kecewa sorang-sorang lah ye. Dah bagitau awal-awal dah. Jangan kata nanti tak perasan pula ye.

Paling best
bulan Jun
 sebab
banyak cuti
. Bila hari cuti, siap sedia lah untuk bersesak di mana-mana terutamnya jammed di jalan raya. Itu yang tak berapa nak di nantikan tu.

CUTI UMUM BULAN JUN 2017

1 Jun
Khamis
Hari Gawai
Sarawak

2 Jun
Jumaat
Hari Gawai
Hari Kedua
Sarawak

12 Jun
Isnin
Hari Nuzul Al-Quran
Kelantan, Kuala Lumpur,
Labuan, Pahang, Perak,
Perlis, Pulau Pinang,
Putrajaya, Selangor &
Terengganu

25 Jun
Ahad
Hari Raya Puasa
Semua Negeri

26 Jun
Isnin
Hari Raya Puasa
Hari Kedua
Semua Negeri

27 Jun
Selasa
Cuti Hari Raya Puasa
Semua Negeri (kecuali
Johor, Kedah, Kelantan & Terengganu)

Seronoklah banyak cuti. Lagi-lagi cuti raya tu memang bercuti sakan masing-masing.


Cendawan Busut Masak Air

Salah satu menu masakan lauk kampung yang Fiza suka adalah
cendawan busut
 masak air
. Cendawan busut ni payah nak dapat kecuali pada musim hujan. Biasanya cendawan busut tumbuh liar di kawasan kebun getah dan sawit. Rezeki Fiza berbuka puasa di kampung hari tu dapat makan cendawan busut yang rare ni.

Cendawan busut akan tumbuh  selepas hujan dalam cuaca agak lembab dan ada busut dari koloni anai-anai berdekatan. Kebanyakkannya cendawan busut ni tumbuh di atas busut anai-anai atau sekitarnya dan menghasilkan bau atau aroma yang kuat. Sebab itulah di panggil cendawan busut.

Biasanya kalau dapat cendawan busut di kebun, mak Fiza akan masak air je. Lebih sedap dan lebih original rasa cendawan tu. Kalu hirup kuahnya memang berasa rasa cendawan tu. Siapa duduk kampung dan pernah rasa cendawan busut ni, tahulah rasa sedap dia macamana.

Kena hati-hati juga nak makan cendawan busut ni disebabkan ianya tumbuh meliar tanpa jagaan rapi dan tanpa racun ada kalanya terdapat ulat-ulat kecil dalam cendawan ni. Jadi, kena basuh bersih-bersih sebelum memasak. Paling penting, jangan di makan mentah kerana dikhuatiri beracun.

Cendawan busut ni rasanya manis, lembut dan bau wangi bila masak. Kalau hadap sorang ni boleh habis macam makan sup cendawan.

Untuk tidak menghilangkan rasa sebenar cendawan busut ni, cara masak mak Fiza cuma
didihkan air secukupnya dalam periuk bersama  daun kunyit, garam dan cili merah besar
yang telah dipotong. Bila
air dah mendidih masukkan cendawan busut
 yang telah di basuh bersih. Biarkan masak dan siap untuk di makan. Itulah
cara tradisional orang zaman dulu memasak
. Mudah dan sedap.

Seronok kalau musim hujan dapat makan selalu. Tapi tak selalu sangat sebab cendawan ni tumbuh secara berkelompok di satu tempat je. Kalau ada orang jual di pasar pun, gerenti mahal sebab cendawan busut ni antara spesis cendawan yang bermusim dan sukar di cari. Sekali dapat makan, memang rasa tak cukup. Itulah kata-kata dari seorang penggemar sayur cendawan yang bernama Fiza.


Dekorasi Rumah Untuk Hari Raya

Sedar tak sedar, hari ni dah masuk 12 Ramadhan Fasa kedua di dalam bulan Ramadhan.  Bila sampai pertengahan bulan Ramadhan, Fiza gerenti ramai yang dah mula buat
persiapan raya
. Salah satu persiapan yang wajib di buat adalah
mendekorasi rumah untuk hari raya
. Selain mencantikkan diri sendiri, rumah juga perlu di cantikkan juga. Ye lah kan, tetamu nak datang beraya mestilah rumah kena cantik, bersih dan kemas untuk keselesaan tetamu.

Ada orang bila raya tiba, dia akan tukar semuanya baru dalam rumah. Itu kalau ada bajet lebih lah. Kalau takde bajet lebih pun, paling biasa orang akan
tukar langsir baru
. Ye, langsir baru yang wajib di tukar setiap tahun bila musim perayaan tiba. Perabot tak tukar takpe, yang penting langsir wajib tukar baru. Nak nampak lain sikit dan berikan suasana ceria di hari raya kononnya. Takdelah nampak macam hari raya macam hari biasa je.

Zaman sekarang, tak perlu dah nak beli kain langsir dan tempah jahit. Boleh beli
online
 je yang dah siap di jahit. Ada macam-macam corak, warna dan pelbagai jenis langsir. Kau orang cuma perlu pilih ikut citarasa masing-masing mengikut tema. Memandangkan sekarang sedang berlansung
Marhaban Ya Ramadhan dan Riang Ria Raya Sale ( 19 Mei sehingga 30 Jun 2017)
, kau orang boleh
shopping
 sampai lebam sementara tengah
sale
 kaw kaw sehingga 80%. Bolehlah kau orang
beli langsir cantik-cantik dengan harga murah
.

Marhaban Ya Ramadhan dan Riang Ria Raya sale

Well
, tahun ni Fiza masih berkira-kira apa yang perlu diperbaharui dan apa yang tidak perlu ditukar tapi dalam masa yang sama nak nampak baru. Memandangkan ruang dalam rumah tak berapa nak luas. Jadi, Fiza mengamalkan konsep '
minimalist'
. Rasanya tak perlu ada penambahan perabot baru, cuma
susun atur kita perbaharukan
. Mana yang dah rosak atau nampak buruk, kita perbaharukan dengan cara yang kreatif dan dalam masa yang sama boleh berjimat cermat. Sekarang kena bijak berbelanja.

Fiza ada beberapa
tips untuk dekorasi rumah nampak baru sempena musim hari raya
 tak lama lagi.

1. Langsir

Gunakan langsir yang jarang di pakai. Pastikan langsir masih kelihatan elok dan nampak seperti baru. Jangan pulak kau pakai langsir yang dah kusam. Memang tak ceria lah.

2. Sofa

Jika sofa kau orang yang jenis kain, kulit dan sebagainya ada kesan koyak dan contengan. Tak perlulah bersusah payah beli baru melainkan kau orang memang nak beli baru. Sekarang kau orang dah
boleh berjimat
 dengan menggunakan
stretchable sofa cover
 yang ada pelbagai jenis corak dan warna untuk
buatkan sofa nampak baru
. Memandangkan ianya
s
tretchable
, sangat sesuai untuk pelbagai saiz sofa.
3. Karpet
Selain langsir, karpet juga salah barangan yang biasa di tukar baru bila tiba hari raya. Nak buatkan
karpet nampak baru, hantar cuci kat kedai
 je. Kalau nak cuci sendiri memang jenuh sikit. Ataupun kau orang boleh
beli baru dengan harga yang murah
. Kau orang boleh
beli karpet gebu berbulu lembut jenama sokano (120cx80cm)
 dengan harga RM25.60 je. Murah tak? Berbaloi beli sekarang. Cepat beli sebelum harga jadi mahal.
Rasanya cukuplah itu sahaja yang Fiza rasakan benda yang biasa di tukar oleh semua orang bila tiba hari raya. Jarang sekali orang nak tukar semua perabot melainkan bajet terlebih. Nak beli perabot baru, kena fikir juga soal ruang rumah. Kalau rumah kecil, tak perlu perabot yang terlalu sarat. Nanti ruang rumah jadi sempit. Betul tak?

Selain barangan yang Fiza sebutkan di atas, ada pelbagai lagi jenis perabot dan perhiasan yang kau orang boleh dekorasi mengikut kreativiti sendiri untuk nampak baru. Ataupun kalau kau orang buntu sangat nak memikirkan tentang dekorasi rumah, Fiza kongsikan  apa yang boleh membantu kau orang untuk dekorasi rumah dengan harga bajet dan cantik. Sila klik link di bawah.

Riang Ria Raya My Ramadhan Home- http://www.lazada.com.my/riang-ria-raya-my-ramadhan-home/

Selamat mendekorasi rumah anda


Dugaan Bulan Ramadhan

Entah kenapa, Ramadhan kali ini dirasakan agak sayu. Mana tidaknya, setiap hari mendengar perkhabaran yang menyedihkan. Bila berlaku perkhabaran yang menyedihkan di bulan ramadhan, timbul rasa sedih, sayu sebak secara tiba-tiba. Mendengar berita kematian, kemalangan dan bencana yang menimpa mereka yang dikenali buat lagi rasa sedih mengenangkan ahli keluarga yang menghadapinya. Dugaan buat mereka di bulan Ramadhan.

Beruntunglah mereka meninggal di bulan Ramadhan yang mulia dan penuh barakah. "Allahummaghfirlahu warhamhu. Ya Allah, ampunilah dia, dan rahmatilah dia". Walaupun mereka yang meninggal bukanlah ahli keluarga kita sendiri tapi rasa sedih itu tetap ada. Apapun bagi kita yang masih hidup ini perlu kuat untuk teruskan kehidupan.

Itu dugaan bagi mereka. Dugaan bagi Fiza pula mak dan abah di kampung tak sihat. Mak baru lepas operate mata tukar kanta. Nak buat kerja memang tak boleh lansung. Perlu rehat lebih untuk mata pulih melihat seperti sedia kala. Abah pula terpaksa pakai tiub untuk buang air di sebabkan sukar untuk buang air gara-gara silap makan/minum. Bergilir-gilir jugalah adik beradik balik kampung tengok-tengokkan mak abah. InshaAllah minggu depan Fiza pula balik kampung.

Bila balik kampung, barulah berkesempatan nak berbuka bersama keluarga. Kalau balik kampung Fiza, dalam masa yang sama akan balik kampung husband juga sekali laluan. Dapatlah merasa bersama kedua-dua keluarga.

Masing-masing ada dugaan masing-masing di dalam bulan Ramadhan. Walau apapun pun dugaan yang menimpa, hadapilah dengan tabah dan kuatkan semangat. Walau tak berada di tempat mereka yang menerima musibah, berikan mereka semangat supaya terus kuat. Apa yang buat kita lagi sebak bila ada di antara mereka yang tak dapat menyambut hari raya bersama-sama.

Banyakkan berdoa di bulan Ramadhan. Semoga segala urusan kita dipermudahkan oleh Allah SWT. Moga doa kita Allah makbulkan. Aaminn...

إِنَّا لِلّهِ وَإِنَّـا إِلَيْهِ رَاجِعون . Salam Takziah buat blogger Che Sue Izzeyda dan Yeop Maz atas pemergian ibu yang tersayang. Kuatkan semangat kalian.

Allahummaghfirlaha warhamha. Ya Allah, ampunilah dia, dan rahmatilah dia. Alfatihah.

. بِسْمِ ٱللَّهِ ٱلرَّحْمَـنِ ٱلرَّحِيم

ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞

مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ

ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞امي

Tak ketinggalan juga, doakan semoga blogger
Shea Rasol
 terus kuat dan kembali pulih yang kini dikatakan menghidapi kanser.

Update terkini : Shea Rasol telah meninggal dunia pada petang tadi (9 Jun 2017). Innalillahi wa inna ilaihirojiun. Allahummaghfirlaha warhamha wa'afiha wa'fuanha. Dijemput ilahi pada hari Jumaat di dalam bulan Ramadhan. Moga syurga tempatnya. Aaminn


Elakkan Makan Makanan Yang Telah Di Proses

Akhir-akhir ni kita banyak mendengar tentang berita kematian seseorang akibat kanser. Bukan kanser yang biasa-biasa kita dengar, kanser baru yang baru wujud sehingga kan doktor sendiri tidak mengenal pasti kanser yang tersebut. Salah satu sebab wujudnya kanser baru ni adalah dari segi gaya pemakanan harian kita.

Zaman sekarang terlalu banyak makanan yang telah diproses ada di pasaran. Motif utamanya adalah untuk memudahkan pengguna dalam menyediakan makanan harian. Tanpa sedar, ianya boleh
menjadi pembunuh senyap
.

Apakah makanan yang di proses?

Makanan yang diproses ialah makanan yang telah di bungkus menggunakan pembungkusan seperti tin, plastik, kaca dan sebagainya dan mempunyai bahan-bahan tertentu untuk menjadikannya tahan lebih lama tersimpan selagi belum tarikh luput dan dibuka. Kaedah yang digunakan seperti menyejuk beku, dehidrasi dan proses aseptik.
Makanan yang diproses diubah daripada bentuk semula jadi untuk tujuaan keselamatan dan penggunaan yang mudah.

Jadi, tak hairanlah kenapa terlalu banyak makanan yang telah di proses semakin banyak di pasaran. Mungkin juga selaras dengan gaya hidup zaman sekarang yang masing-masing terlampau sibuk dengan kerja. Akan tetapi
sesuatu yang  mudah bukanlah sesuatu yang terbaik untuk kita
 di masa akan datang. Terdapat
banyak bahan-bahan yang tidak bagus dalam makanan yang diproses
, antaranya:

Pewarna

Penstabil

Peluntur

Pengemulsi

Melembutkan

Pengawet

Pemanis

Perisa

Setiap satu bahan mempunyai fungsi masing-masing dalam membuatkan makanan tersebut lebih sedap, lebih sihat dan lebih tahan lama untuk disimpan. Tapi percayalah, makanan tersebut bukan menu sihat seperti yang kita fahami. Barang-barang dapur di rumah kita yang sedia ada pun kebanyakkannya mempunyai makanan yang diproses. Contohnya seperti sardin, mee maggi, sosej dan sebagainya,

Bagaimana Makanan yang diproses menyebabkan kanser

Sesetengah bahan kimia sintetik yang di gunakan bersifat karsinogen. Individu yang kerap makan daging yang diproses seperti sosej akan berisiko diserang
kanser pankreas
 sehingga 67 peratus.

Selain itu,
makanan yang diproses mempunyai tinggi gula, lemak dan garam, serta kurang nutrien

dan serat
 punca peningkatan masalah
obesiti dan juga penyakit kronik
 di seluruh dunia.

Kebanyakan makanan yang diproses
mengandungi asid lemak trans (TFA), salah satu bentuk lemak paling bahaya
 yang boleh
menyebabkan penyakit jantung
. Ini kerana ia meningkatkan paras LDL (lemak buruk) dan menyingkirkan HDL (lemak baik) daripada tubuh. Bukan itu saja, kajian terbaru yang diterbitkan dalam jurnal Persatuan Perubatan Amerika Syarikat mendapati gula yang terkandung dalam makanan dan minuman yang diproses turut meninggikan risiko penyakit jantung. wallahu'alam

Mulai sekarang, kurang-kurangkan lah makan makanan yang di proses. Sebaiknya pilih makanan yang sihat untuk menu setiap hari. Kata orang lebih baik kita  mencegah daripada mengubati.

Sumber: Majalah iSIHAT


Esok Hari Raya

Hari ni hari sabtu dan
 esok hari raya
. yeay! Confirmlah ramai yang dah sampai kampung sejak petang semalam sebab esok hari raya. Ke ada yang dah bercuti awal dari semalam? Untunglah dah sampai kampung awal. Semangat raya lebih berkobar-kobar kalau dah sampai kampung tu. Bila esok hari nak raya, hari ni masing-masing super sibuk siapkan pelbagai
persiapan akhir untuk hari raya esok
.

Rasa tak sabar nak makan ketupat, lemang, rendang, kuah kacang, kuah lodeh dan semua kuih raya yang ada. Bukan selalu dapat makan semua ni kalau bukan musim raya. Jadi, bila raya tiba haruslah pulun apa yang ada. Bukan bedal makan semua tapi merasa sikit-sikit apa yang ada. Lagi-lagi masakan mak-mak kita yang sedap. Memang syok makan sampai tak pandang kiri kanan bila makan.

Selain tak sabar nak makan juadah hari raya semua tu. Tak sabar juga nak bergaya dengan baju raya baru dan berhari raya jumpa saudara mara dan kawan-kawan. Meriahnya raya bila semua keluarga berkumpul. Inilah seronoknya bila hari raya. Barulah meriahnya raya. Masa ni lah nak bersembang kisah-kisah lama yang mengembalikan nostalgia. Itu yang buat lagi seronok tu. Tapi paling tak suka bila yang bertanya soalan cepu emas. Well, kalau orang tanya just berikan senyuman yang paling manis dah cukup. Okay? Tak perlu tarik muka masam walaupun hati sakit teruk. Anggap je soalan tu macam soalan biasa ja sebab takde topik nak menyembang. Dan kau orang pun elakkan bertanya soalan cepu emas kepada mereka yang tertentu ye.

Sempena hari raya yang bakal tiba ni, Fiza nak ucapkan selamat hari raya untuk semua umat islam yang menyambut hari raya aidilfitri esok. Fiza nak minta maaf juga jika ada salah dan silap Fiza pada kalian semua. Mana tahu ada tersilap kata tersilap tulis yang membuatkan kau orang terasa tanpa sengaja. Semoga kau orang semua enjoy berhari raya.

Raya pertama Fiza akan beraya di Kuala Pilah dan juga Segamat. Siapa #teamrayapilah #teamrayasegamat kita geng! Kau orang beraya di mana?


Fesyen Baju Raya Sihatimerahjambu Dengan Warna Bold

Pejam celik pejam celik, kurang lebih 10 hari lagi umat islam akan menyambut Hari Raya Aidilfitri. Macamana dengan persiapan hari raya kau orang semua? Ada yang dah siap sedia sebelum Ramadhan tiba lagi. Tak kurang juga yang buat persiapan last minute.

Bila hari raya tiba, paling tidak pun baju raya mesti bertukar baru. Apa tema baju raya kau orang tahun ni? Fesyen apa yang kau orang pilih untuk tahun ni. Macam biasalah, tema dan fesyen baju raya mesti ikut trending.
Trending fesyen raya tahun 2017
ni rasanya
back to classic/Traditional seperti baju kurung, baju kebarung dan kebaya
. Tak ketinggalan juga, fesyen terkini seperti kurung moden, peplum, fishtail, kepuk-kepuk, berbulu, lace dan sebagainya.

Warna Bold Pilihan Sihatimerahjambu

Tahun ni Fiza memilih kelainan sedikit seperti tahun sebelumnya. Walaupun minat teruk dengan warna merah jambu, tapi untuk tahun ni Fiza memilih warna bold untuk tema baju raya sedondon dengan husband. Warna
navy blue
 nampak menarik juga ataupun
burgundy
.

Fesyen Baju Raya Sihatimerahjambu

Tahun ni Fiza pilih
fesyen back to classic/tradisional
. Mungkin juga akan memilih baju kurung sahaja. Nak nampak moden sikit, pilih jenis kain satin yang memberikan kesan shining.

Demi memenuhi impian baju raya tahun ni, Fiza perasan Baju Kurung Qasidah (Navy Blue) sangat menepati citarasa yang Fiza mahukan kombinasi tradisional dan moden. Ringkas, nampak ayu dan sopan.  Tak terlambat untuk shopping di Lazada Malaysia sempena Riang Raya Sale.

Marhaban Ya Ramadhan dan Riang Ria Raya sale

Marhaban Ya Ramadhan dan Riang Ria Raya Sale ( 19 Mei sehingga 30 Jun 2017)
, sale kaw kaw sehingga 90%.

Tak lengkap outfit hari raya tanpa tudung. Nampak lagi tradisional, baju kurung di sesuaikan dengan tudung bawal. Lagilah nampak ayu dan sopan. Pilihan Fiza, jenis
tudung bawal bercorak untuk disesuaikan dengan baju kurung warna bold plain
. Cuci-cuci mata di Lazada banyak corak tudung aidijuma yang cantik-cantik. Banyak juga yang out of stock. Memang kena beli cepat-cepat sebelum kehabisan stok.

Jom cepat kita serbu Lazada shopping baju raya. Tak payah nak bersesak dengan orang ramai di Shopping Mall. Kena cepat sebelum abang pos laju bercuti. Nak shopping baju fesyen lain, tekan link di bawah.

Riang Ria Raya Fashion- http://www.lazada.com.my/riang-ria-raya-fashion/

Persoalan : Apa tema warna dan fesyen baju raya kau orang?

Kalau kau orang nak shopping dengan voucher tanpa keluarkan duit, Jom sertai
Lazada Ramadhan Raya Blogger Contest

yang sedang berlansung sekarang. 3 Pemenang akan dipilih setiap minggu.


Fesyen Tudung Raya Popular Tahun 2017

Rambang mata nak memilih
fesyen tudung untuk raya tahun 2017
 ni. Bermacam jenis tudung ada di pasaran. Yang murah, yang mahal, yang bercorak, yang kosong, yang berbatu-batu, yang ada lace, yang berbunga dan macam-macam lagi ada kalau nak disebutkan boleh penuh satu buku jenis-jenis fesyen tudung zaman sekarang. Yang terkini
 jenis berbulu ostrich dan lukisan bangunan
.

Dengan lambakan berjenis tudung yang ada dan dari permerhatian Fiza, ada beberapa fesyen tudung raya yang popular tahun ni. Mungkin pada pemerhatian kau orang agak berbeza dengan Fiza tapi ini apa yang Fiza terpandang lah.

Tudung Berbulu Ostrich

Antara fesyen tudung yang popular dan glamour untuk digayakan di hari raya adalah
jenis tudung berbulu ostrich samada jenis tudung bawal atau shawl
. Kebanyakkan butik-butik banyak jual tudung jenis berbulu ostrich ni yang diletakkan di tepi-tepi tudung. Dimana kau orang nak beli tudung berbulu ostrich ni boleh dapatkan di absolute, tudung ruffle dan lain-lain butik yang ada jual.

Kredit foto : absolute.my

 Tudung Silk/Satin Bercorak Bangunan/Abstract

Dari apa yang Fiza perasan, sekarang
trending tudung bercorak/lukisan bangunan KLCC
 dan sebagainya untuk jenis
tudung/shawl jenis material satin atau silk
. Selain corak bangunan, ada juga yang bercorak abstract, floral dan lukisan tangan. Cantik memang cantik. Tapi kau orang kena faham, jenis kain material silk atau satin ni agak mahal daripada jenis kain chiffon. Kain jenis chiffon takde bercorak macam ni ye. Nampak elegant digayakan masa hari raya nanti dengan baju raya plain. Tapi tak semua orang suka jenis kain satin yang sedikit tebal. Kalau jenis silk okay lagi sebab lembut dan flowy macam kain chiffon. Apa yang penting, si
pemakai selesa memakai
. Betul tak?

Kredit Foto : Sugarscarf

Ada lagi tak fesyen tudung yang tengah trending sekarang selain dua yang Fiza sebutkan tu? Yang jenis tudung chiffon plain memang berlumba-lumba orang jual sebab tak lapuk dek zaman cuma beza style je la. Tak ketinggalan yang jenis tudung ada batu Swarovski pun semakin ramai yang jual dan of courselah harga tudung mahal disebabkan batu crystal tu sahaja, ditambah pula dengan jenis kain mahal. Memang double mahal jawabnya. Kau orang pilih tudung yang macamana untuk raya nanti?


Ikan Lais Masak Lemak Cili Api

Balik kampung kalau mak tak masak ikan sungai memang tak sah. Mesti ada ikan sungai tak kira jenis ikan apa. Yang penting ikan sungai mesti ada. Balik kampung beberapa hari lepas, ada rezeki dapat merasa ikan lais. Ikan lais ni jarang-jarang sekali dapat stok. Biasanya dapat ikan baung je beli dengan orang kampung ataupun beli di Pasar Tani.

Mungkin di tempat lain, ikan ni dipanggil dengan nama lain. Tapi di kampung Fiza di Segamat lebih dikenali dengan nama ikan lais. Ikan lais ni isinya tak banyak sebab bentuknya leper. Kalau sekor yang kecil memang tak puas makan. Tapi disebabkan isinya yang sedap, memang layan je makan. Biasanya
ikan lais
 akan di
masak lemak cili api
, masak asam, bakar ataupun
masak pais
.

Paling Fiza suka masak pais tu. Memang sedap dan cara masak pun mudah sangat. Tapi yang biasa mak Fiza masak bila anak-anak balik kampung, ikan lais masak cili api ni.
Hidangan yang sesuai untuk di makan beramai-ramai sebab berkuah
. Kalau tak cukup ikan lais tu, merasa kuah pun jadilah kan.

Fiza kongsikan
resepi ikan lais masak lemak cili api versi kampung
 cara mak Fiza masak. Mudah yang amat.

Bahan-bahan

Ikan Lais

Cili Api (sukatan ikut tahap kepedasan masing-masing)

2 inci kunyit hidup

1 keping asam keping

Garam secukup rasa

Santan ( 1biji kelapa)

2 cawan Air

Cara Masak

1. Blend cili api dan kunyit.

2. Masukkan bahan blend ke dalam periuk bersama santan, air, garam, asam keping dan ikan lais. Kacau rata semuanya.

3. Letakkan periuk atas dapur dan mula mengacau untuk elakkan tahi minyak. Bila ikan hampir masak, perlahan kan api dan biarkan masak. Kalau rajin nak kacau sampai masak pun boleh.

Mudah sangat kan? Kalau dah biasa sangat masak versi kampung macam ni. Confirm nak masak lemak je selalu. Tapi tak bagus juga sebab santan tu berlemak kan. Bab nak mengacau kuah tu yang leceh sikit. Kalau bertahi minyak mak mesti membebel. Ye lah, orang dulu sangat tertib dan teliti cara masakannya. Zaman sekarang je main hentam je memasak. Ikut tekak sendiri takpe lah. Kalau ikut tekak mak, banyak kena tolak markahnya.


Ikan Seluang Goreng Berlada & Masak Asam

Hujung minggu macam ni kalau dapat berbuka bersama keluarga di kampung memang seronok rasanya. Tapi apakan daya bila masa tidak mengizinkan. Syukur minggu lepas dapat berbuka bersama keluarga di kampung. Bila teringat kampung, teringat lah menu masakan kampung.

Macam yang pernah Fiza ceritakan. Setiap kali balik kampung, mesti ada stok ikan sungai. Sebelum ni Fiza ada update
ikan lais masak lemak cili api
. Kali ni Fiza nak kongsikan pula
resepi ikan seluang goreng berlada
 dan
 ikan seluang masak asam
 dengan cara masakan kampung ikut cara mak Fiza.

Ikan seluang ni kecil dan banyak tulang. Agak leceh nak makan asingkan tulang. Lagi sedap kalau digoreng garing. Boleh makan terus dengan tulang-tulang sekali. Cicah pula dengan sambal belacan. Memang sedap sangat.

Ikan Seluang Goreng Berlada

Ada kalanya jemu juga bergoreng saja tanpa kuah. Abah Fiza suka masak goreng berlada tanpa goreng terlebih dulu. Kalau jenis Fiza, suka goreng ikan dulu kemudian baru goreng berlada. Balik kampung ni kena masak ikut citarasa abah lah.

Bahan-Bahan

Ikan seluang

Cili api*

2 biji bawang merah*

1 ulas bawang putih*

1 inci kunyit*

Minyak masak

Garam

Air

1 keping Asam Keping

Cara Masak

1. Tumbuk/ Blend bahan yang bertanda *. Nak lagi sedap, gunakan kaedah tumbuk guna lesung batu.

2. Panaskan minyak dan tumis bahan tumbuk sehingga garing.

3. Masukkan ikan dan tambah air sikit. Kalau nak berkuah, lebihkan air sikit.

4. Masukkan garam dan asam keping. Kacau rata sekejap dan biarkan masak. Kacau jangan sampai ikan hancur pula ye.

Ikut citarasa mak Fiza pula, suka makan ikan seluang masak asam. Masak asam lagi senang. Bahan-bahan pun tak banyak mana.

Ikan Seluang Masak Asam

Bahan-bahan

Ikan seluang

Cili Api*

1 inci kunyit hidup*

2 keping asam keping

Air secukupnya

Garam

Cara Masak

1. Blend cili api dan kunyit.

2. Masukkan bahan blend ke dalam periuk bersama air, ikan, garam dan asam keping.

3. Letakkan periuk atas dapur, nyalakan api kacau rata dan biarkan masak.

Mudah sangat kan? Cara orang masak dulu-dulu mudah je. Janji ada garam sebagai perasa pun dah sedap. Bakar ikan tanpa garam cicah dengan sambal asam pun dah sedap. Haishhh..Terliur tiba-tiba.


Juadah Raya 1 Syawal

Masa yang ditunggu-tunggu untuk makan pelbagai
juadah raya di 1 Syawal a.k.a Raya Pertama
. Raya pertama kebiasaanya menu yang ada semua meriah-meriah dan sedap yang takde hari raya kedua dan ketiga melainkan tak habis dan panaskan untuk esoknya. Pada raya pertama ni lah kau orang akan jumpa dengan pelbagai menu utama yang berbeza di setiap tempat. Tapi ketupat lemang dan rendang menu biasa yang ada setiap tempat. Cuma versi lain-lain mengikut tempat.

Juadah Raya di Kuala Pilah

Rendang Ayam Daun Puding

Rata-rata orang kampung pilah mesti ada masak rendang ayam daun puding ni. Pertama kali Fiza rasa sejak sambut raya di Pilah selepas kahwin, terus jatuh cinta dengan rasa ayam rendang daun puding ni. Pada mulanya agak pelik juga di campurkan dengan daun puding. Tapi bila dah rasa, sedapnya lain macam. Masakan mak-mak mestilah sedap. Cuba Fiza yang masak, tak sama dengan mak mertua masak.

Ayam Masak Gulai

Selain ayam rendang daun puding, mesti ada ayam masak gulai. Perlu juga ada lauk berkuah untuk pilihan mereka yang suka lauk berkuah terutamanya husband Fiza.

Rendang Daging

Asyik ayam, ayam dan ayam. Rendang daging pun ada juga mak mertua masak di hari raya pertama tapi biasanya masak sikit je la sebab permintaan lauk ayam lagi tinggi daripada lauk daging. Hehe...

Ketupat

Kalau rajin dan ada daun kelapa, adalah ketupat di hari raya pertama. Paling tidak pun ada pemberian dari orang lain.

Puding Laici

Untuk pencuci mulut, mak mertua Fiza tak pernah lupa nak buat puding laici. Ada lebih mak mertua akan bekalkan untuk Fiza bawa balik kampung Segamat.

Kredit foto : norafizasyakilla.blogspot.my

Juadah Raya di Segamat

Lemang

Kalau di kampung Fiza of course lah wajib ada dan makan lemang sebagai menu utama. Masa raya je dapat makan lemang yang abah buat sendiri. Puas hati dapat makan lemang abah buat. Tak pernah tak sedap.

Rendang Daging Kerbau

Mak Fiza memang suka makan daging kerbau. Biasanya akan tumbangkan sekor kerbau dan bahagian-bahagiannya dikongsikan anak beranak dan juga sedara mara yang dah booking awal. Daging kerbau buat masak rendang atau gulai. Memang sedap sebab kurang lemak.

Nasi impit

Beraya di segamat dari kecil jarang sekali ada ketupat. Mungkin sebab dah ada lemang. Mak lebih senang buat nasi impit je sebab takde orang nak menganyam ketupat pun.

Kuah Kacang

Dah ada nasi impit, of course kena ada kuah kacang baru sedap makan. Kalau ada kuah lodeh @ lontong lagi sedap rasanya kan.

Kat tempat kau orang apa yang disajikan di hari raya pertama? Rasa teringin nak makan macam-macam raya pertama ni. Teringin nak makan lontong, soto dan menu yang rare sikit. Harap-harap dapat lah. Bukan senang nak dapat macam-macam dalam masa satu hari kan.


Karipap Daging Kentang Frozen Murah dan Sedap

Bulan Ramadhan kali ini Fiza tak buat sebarang jenis kuih muih untuk menu tambahan berbuka puasa. Biasanya masak lauk untuk satu jenis je untuk berbuka. Almaklumlah berdua je, tak perlu nak beria sangat berbuka puasa. Kalau masak banyak pun nanti takut membazir. Bulan puasa tak perlu nak ikut nafsu sangat nak makan itu ini yang akhirnya ke tong sampah kalau tak larat nak makan.

Kebetulan Fiza nampak ex-coursemate merangkap ex-housemate masa study dulu ada jual
karipap daging frozen
. Terus Fiza order 5 bungkus sebab Fiza tahu confirm sedap. Ye lah, masa stay dengan dia dulu bab masak memang gred A. Tak pernah mengecewakan! " Hai Nisa, kalau baca jangan kembang sangat ye"

Inti Karipap Daging Kentang Sedap

Kalau makan karipap, inti tak sedap memang boleh buat hilang selera nak makan. Betul tak? Inti memainkan peranan penting untuk karipap tu dapat nama " Karipap sedap". Barulah boleh bertambah-tambah makan. Untuk karipap ni memang
 inti daging dan kentang yang sedap
. Cukup masak dan cukup rasanya. Inti pulak banyak penuh satu karipap. Barulah berbaloi beli.

Kulit Karipap Yang Rangup

Kalau makan karipap, Fiza memang tak suka kulit karipap tebal-tebal. Suka yang nipis-nipis dan rangup. Kalau makan panas-panas lagi sedap. Karipap frozen yang Fiza beli ni dah goreng lama pun masih lagi rangup.

Harga Murah dan Berbaloi

Bukan senang nak dapat kuih muih harga murah sekarang ni. Karipap daging frozen yang kawan Fiza jual ni cuma
RM4 sebungkus
. Dalam sebungkus ada
10 biji karipap
 bersaiz biasa. Kira murah juga RM0.40 sen sebiji.

Untuk bulan puasa sangat sesuai ada kuih muih frozen ni tak perlulah nak ke bazaar ramadhan. Kadang-kadang kat Bazaar pun kuih muih ada yang tak semenggah dengan harga. Kuih mahal tapi tak seberapa. Untuk elakkan kecewa beli kuih muih yang entah apa-apa, baiklah beli yang frozen. Boleh masak dan makan pada bila-bila masa je.

Orang-orang berdekatan kajang boleh dapatkan karipap daging kentang frozen ni setiap minggu sebab stok dibuat seminggu sekali je. Boleh delivery atau self pick up. Untuk luar kawasan kajang, orang seremban kalau nak order pun boleh juga. Sila contact :

Facebook :
Khairunnisa Basri

instagram :

@nisa_2004


Kesan Akibat Tukar Template Blog

Ye, memang susah nak setia pada satu
template
 dan design
blog
 untuk selamanya. Paling tidak pun Fiza akan bertukar setahun sekali untuk berikan mood dan semangat baru pada blog. Walaupun Fiza boleh
design blog
 akan tetapi tidaklah kerap tukar
template blog
. Tahukah kau orang
kesan akibat daripada bertukar
template blog
? Fiza kongsikan sedikit pengalaman Fiza yang baru-baru ni baru tukar
template blog
. Ada yang perasan tak? Ke tak perasan sebab lebih kurang sama dengan
template
sebelumnya.

Blog
 Fiza masih mengekalkan warna merah jambu barulah selari dengan nama
blog
 dan masih menggunakan
template blog
 yang minimal. Nak tahu apa kesannya selepas Fiza bertukar
template blog
. Baca bawah ni.

1. Trafik
Blog Blogspot
 Menurun Secara Mendadak

Selepas Fiza bertukar
template
 baru, secara automatik dan secara drastiknya trafik blog yang setiap hari berpuluh ribu menjadi ribu-ribu je setiap hari. Dasyat sungguh kadar penurunan trafik tu. Mungkin ambil masa untuk kembali kepada trafik yang sebelumnya. Rasa macam kena bermula dari bawah pula. Tapi takpelah, nak berjaya memang kena bermula dari bawah. Walaupun sekadar trafik
blog
 dari
dashboard blogspot
 ni tak memberi jumlah yang tepat tapi ada kesan juga kepada semangat nak menulis tu. Kurang semangat kalau tengok jumlah mengecil je.

2. Trafik
blog google analytics
 Naik secara konsisten

Walaupun jumlah trafik
blogspot
 menyedihkan akan tetapi berdasarkan kiraan yang lebih tepat melalui
google analytics
 memberikan semangat semula sebab trafik blog semakin meningkat dari hari ke hari. Seronok tengok perubahan trafik meningkat.

3. Jumlah
Bounce Rate
 Mengecil

Bila trafik meningkat, makanya jumlah
bounce rate
 makin mengecil. Bayangkan sebelum ni kalau guna
template
 lama
bounce rate
 8+.++% susah sangat nak mengecil. Tapi sejak tukar
template
 baru ni terus
bounce rate
 jadi 14.++ %. Kalau dapat kecilkan lagi jumlah tu bawah 10 lagi bagus.

Itu antara yang Fiza perasan selama seminggu lebih menggunakan
template
 baru yang
responsive
 dan mesra
SEO
 beli dari
etsy
. Apapun semuanya bergantung pada jenis
template
 yang kau orang gunakan.
Template
 sebelum ni dah okay sebenarnya. Beli mahal pula tu tapi sayang ada masalah tak boleh nak letak iklan
google adsense
. Demi kerana nak
apply

google adsense
, Fiza ambil keputusan untuk tukar
template
. Alhamdulillah tiada masalah dengan iklan cuma menantikan jawapan positif dari
google adsense
. Harap-harap permohonan kali ini diterima. Terpaksa puasa sekejap dari iklan
nuffnang
 dan
innity
. Kalau masih belum ada rezeki, kena fikir dulu nak teruskan letak
nuffnang
 dan
 innity
 atau tidak sebab Fiza perhati
earnings
 makin semput.

Sebenarnya setiap
template
 tu ada kesan baik dan buruknya kepada
performance
 blog. Kena bijak memilih. Tapi kalau macam Fiza ni lebih memandang kepada
template
cantik je sebab nak hadap hari-hari. Soal
performance
macam kurang ambil kisah je. Tapi kalau ada masalah, tahu pula nak tukar template blog kan.
Well
, yang
simple
 je lagi bagus. Sesuai untuk semua pembaca. Tapi kalau yang tak suka warna merah jambu tu tak boleh nak kata apa lah.


Malam 1000 Bulan di 10 Malam Terakhir Ramadhan

Salam jumaat. Hari ni kita dah memasuki fasa ke tiga dalam bulan Ramadhan di mana 10 hari terakhir di dalam bulan Ramadhan. Di
malam 10 hari terakhir
 ini, moga kita berpeluang bertemu
malam 1000 bulan yang dipanggil malam Lailatul Qadar
. Alangkah beruntungnya kita jika berpeluang bertemu dengan malam Lailatul Qadar ni.

Keistimewaan Malam Lailatul Qadar

Malam Lailatul Qadar seperti yang dinyatakan di dalam al-Quran sebagai "malam lebih baik daripada seribu bulan"

Kredit foto : langitilahi.com

Membaca Al-Quran, Berzikir, Beriktikaf

Jadi, perbanyakkan amal ibadah pada malam sepuluh terakhir bulan Ramadhan seperti membaca
Al-Quran, berzikir, beriktikaf
dan ibadah yang lain. Carilah malam Lailatul Qadar dan jika berpeluang menemui malam Lailatul Qadar, sudah tentu ibadah kita lebih baik daripada beribadah untuk 1000 bulan yang tidak memiliki malam Qadar.
Beribadah dengan penuh ketaatan dan bersungguh-sungguh
 dalam sepuluh malam terakhir ramadhan ini.

Dijauhkan dari api neraka

Mereka yang beribadah di sepuluh malam terakhir bulan ramadhan dan mengajak serta keluarga untuk beribadah,
dibukakan untuknya pintu-pintu syurga dan dijauhkan daripada api neraka
. Semua umat islam nak masuk syurgakan? Isikanlah malam sepuluh terakhir ni dengan melaksanakan ibadah kebaikan.

Berdoa

Selain perbanyakkan amal ibadah,
perbanyakkan doa semoga Allah ampuni dosa-dosa kita
 dan berkati apa yang telah kita lakukan ke jalan yang benar serta makbulkan doa kita semua.

Membayar Zakat

Jangan lupa juga untuk
menunaikan zakat fitrah
 untuk menyucikan diri dari segala perbuatan yang sia-sia dan ucapan yang sia-sia sebagai makanan untuk orang miskin.

Bersedekah

Umat islam yang
bersedekah akan mendapat ganjaran rezeki dan pahala yang berganda
. Ini kerana sedekah merupakan salah satu amal jariyah yang pahalanya tidak pernah terputus. Tidaklah kita akan jatuh miskin jika bersedekah. Malah, banyak kebaikan jika kita suka dan rajin bersedekah. Bersedekah tidak perlu ditunjuk malah di lakukan secara diam-diam. Sesuatu yang nak disedekahkan tu mestilah sesuatu yang baik dan bermanfaat untuk penerima.

Banyak lagi amalan ibadah yang boleh di lakukan di sepuluh hari terakhir Ramadhan.
Lakukan dengan ikhlas kerana Allah SWT
. Semoga kita menjadi orang yang lebih beruntung menghabiskan sepuluh hari terakhir bulan Ramadhan dan Semoga kita dapat  mengumpul pahala sebanyak mungkin Ramadhan kali ini.


Meriahnya Berbuka Puasa di Kampung

Alhamdulillah berpeluang berbuka puasa di kampung husband dan juga kampung sendiri bulan ramadhan tahun ni. Tak dapat berbuka bersama keluarga selalu, dapat berbuka sekali pun dah memadai. Sekurang-kurangnya mak abah seronok bila anak-anak balik berbuka bersama. Kalau tak sunyi sepi berbuka berdua je.

Bila berbuka di kampung, terasa meriahnya macam zaman kanak-kanak dulu.
Meriah ramai-ramai
 dan
meriah juga dengan

hidangan bermacam-macam jenis lauk-pauk
. Cuma bezanya zaman dulu, emak yang masakkan, zaman sekarang dah boleh masak untuk mereka pula. Tapi sesekali wajib ada
menu masakan air tangan mak
 sendiri.

Lauk Kampung Yang Sedap-Sedap

Balik kampung kalau tak makan makanan kampung memang tak syok. Paling best
sambal belacan campur dengan asam belimbing
. Memang boleh buat bertambah nasi. Sayur-sayur pun main petik je kat belakang rumah macam
pucuk ubi, kacang botol dan lain-lain boleh buat ulam
 je makan dengan sambal belacan. Masakan utama yang biasa mak Fiza masak, masak lemak cili api. Biasanya mak akan
masak ikan sungai
 bukan ikan laut macam kat bandar. Sedap betul makan ikan sungai fresh beli dari orang kampung atau beli kat pasar segar.

Bertukar Hidangan Sesama Jiran

Adat dan tradisi di kampung ni jauh beza dengan bandar. Kalau di bandar jarang sangat atau memang takda bertukar hidangan menu berbuka puasa sesama jiran. Jiran pun ada kalanya tak berapa nak mesra sangat. Masing-masing buat hal sendiri. Kalau di kampung, jiran memang dah kenal lama dan wajib
hari-hari bertukar menu berbuka
. Seronok dapat berkongsi rezeki bersama jiran.

Kuih Muih Tradisional Yang Sedap Dan Murah

Duduk di kampung, tak perlu jauh-jauh pergi Bazaar Ramadhan di bandar sebab orang kampung ada yang meniaga
kuih muih tradisional yang sedap-sedap
. Harga pun murah. Memang berbaloi beli dan rugi kalau tak beli. Terutamanya pulut panggang johor iaitu pulut dengan inti sambal tumis. Kalau di bandar, susah nak jumpa pulut panggang dengan sambal tumis ni. Karipap yang dijual pun inti dia memang sedap sejak zaman kanak-kanak dulu. Tak pernah tak sedap. Of course tak kedekut inti.